text:
एम्हर किछु दिनसं सोशल साइट फेसबुक पर 'एमजे वारसी' केर ओ शोध आ रिपोर्ट पर खूब चर्चा भेल, जाहिमे मिथिलाक मुसलमान समुदाय द्वारा बाजल जाएबला भाखाकें मैथिलीक बोली नहि कहि उर्दूक बोली कहल गेल अछि. एही पर साहित्यकार उमा कांत झा 'बक्शी' केर टिप्पणी —
मिथिला राज्यक मांगमे भाषाक आधारपर फूट डालबाक घिनौना प्रयास शुरू भेल. कियो मानू बा नहि, जे एमजे वारसी द्वारा "प्रभात खबर" दरभंगामे देल गेल बयान, एकर स्पष्ट संकेत अछि. मैथिली भाषा पर जोर दैत, मिथिला राजक मांग, जतेक तेज होयत आ लोक भाषाक आधारपर एकजुट होयत, एहि आंदोलनकें कमजोर करबाक लेल एहन विवाद राजनैतिक हथियारक रूपमे उठाओल जायत. एतबे नहि यदि भाषा वैज्ञानिक मैथिली भाषाक स्वरूपकें बचेबाक आंदोलन तेज करता तँ मिथिला राज विरोधी नेतागण, जतय मानक मैथिली भाषासँ लोकक बोली अलग होयत, मिथिला राज आंदोलन मे फूट डालबाक, सीताक नाम पर जखन लोकक एकजुटता मिथिला राजक लेल बढ़त, तखन एकर विरोधी, धार्मिक आधार पर फ़ूट डालबाक प्रयास करता.
जखन जनक, विद्यापति, मंडन, अयाची मिश्रक नाम पर मिथिला राजक लेल एकजुटता बढ़त, एकर विरोधी जातीय आधार पर फूट डालबाक घिनौना राजनीति करता. नेताक काज फूट डालू राज करू आइधरि सफल होइत रहल. कारण जनताक दुःख दर्द दूर करबाक संकल्प एहि तरहक सस्ता नारामे परिलक्षित नहि होइत छैक. एहि तरहक राजनीति करयबला कखनो जनताक हितैषी नहि भ' सकैत अछि.
जखन जनक, विद्यापति, मंडन, अयाची मिश्रक नाम पर मिथिला राजक लेल एकजुटता बढ़त, एकर विरोधी जातीय आधार पर फूट डालबाक घिनौना राजनीति करता. नेताक काज फूट डालू राज करू आइधरि सफल होइत रहल. कारण जनताक दुःख दर्द दूर करबाक संकल्प एहि तरहक सस्ता नारामे परिलक्षित नहि होइत छैक. एहि तरहक राजनीति करयबला कखनो जनताक हितैषी नहि भ' सकैत अछि.


c: text/html

text:
माचू पिचू
माचू पिचू (स्पेनी उच्चारण: [ˈmatʃu ˈpiktʃu]) १५अम सताब्दीमे कोलम्बियन पूर्व युगक इन्का साम्राज्यक एक महत्वपूर्ण स्थान छल । माचू पिचूक शाब्दिक अर्थ पुरान पहाड होएत अछि । ई स्थान समुद्र सतहसँ करिब २४३० मीटर (७९७० फीट) उचाईमे अवस्थित अछि । माचू पिचू पेरूक उरुबाम्बा उपत्यका उपर कस्कोसँ करिब ८० किलोमीटर (५० मील) उत्तरपश्चिममे रहल एक पर्वत श्रृङ्खलामे अवस्थित अछि आ एहि स्थान होएत उरुबाम्बा नदी बहैत अछि । बेसीतर पुरातत्वविदसभ माचू पिचू इन्का सम्राट पचाकुटी (१४३८-१४७२)क लेल निर्माण कएल गेलवाला बातमे सहमत अछि । अधिकतर लोगसभ एकरा "इन्का साम्राज्यक हराएल सहर"क रूपमे सेहो परिचित कराबैत अछि, सम्भवत ई स्थान इन्का साम्राज्यक विश्वप्रसिद्ध प्रतीक छी ।[१]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Davey, Peter (अक्टुबर २००१), "Outrage: Rebuilding Machu Picchu, Peru", The Architectural Review।
बाह्य जडीसभ[सम्पादन करी]

robotstxt: allowed

filter: keep


text:
समदिया
पटना । देशक प्रसिद्ध विमानन कंपनी स्पाइस जेट क बाद आब इंडिगो सेहो दरभंगा स सेवा शरु करबाक योजना बना रहल अछि। सबकिछु ठीक रहल त एहि साल दुर्गा पूजा स पहिने दरभंगा आ कोलकाताक बीच 55 साल बाद एक बेर फेर विमान सेवा शुरु भ जायत। उल्लेखनीय अछि जे 1950 स 1963 धरि दरभंगा आ कोलकाताक बीच सप्ताहिक विमानसेवा उपलब्ध छल। 1963 मे दरभंगा एयरपोर्ट वायुसेना कए सौंप देल गेल आ इ सेवा बंद भ गेल।
मोदी सरकार अपने महत्वाकांक्षी योजना उडान शुरु केलक त दरभंगा एयरबेस पर सिविल सेवा शुरु हेबाक उम्मीद जगल। पिछला दिन विमानन कंपनी स्पाइस जेट दरभंगा मे प्रेस कांफ्रेंस क सूचित केलक जे दरभंगा स तीन महानगर मुंबई, दिल्ली आ बंगलुरू लेल हवाई सेवा एक अगस्त स शुरु भ जायत। टिकट क बुकिंग 1 मई स शुरू हेबाक गप कहल गेल अछि। ओना कंपनी सूत्रक कहब अछि जे तारीखक घोषणा एयरपोर्ट पर चलि रहल निर्माण कार्य पर निर्भर करैत अछि। अगर निर्माण कार्य समयपूर्व पूरा भ गेल त कंपनी घोषित तिथि स पहिने सेहो सेवा शुरु क सकैत अछि।
उड़ान योजना क तहत दरभंगा मे अगस्त स शुरु भ रहल हवाई सेवा क सूचना स देशक अन्य विमानन कंपनीक रुचि सेहो दरभंगा लेल जगल अछि। स्पाइसजेट संग दरभंगा लेल निविदा भरनिहार इंडिगो प्रबंधन एक बेर फेर दरभंगा लेल योजना तैयार क रहल अछि।
एहि गपक जानकारी दैत जदयू क राष्ट्रीय महासचिव संजय झा कहला अछि जे इंडिगो एयरलाइंस क प्रमुख वाणिज्य प्रबंधक बिलियम बोल्टर हुनका एहि योजनाक संदर्भ में जानकारी देलथि अछि। संजय झा कहला जे बिलियम बोल्टर दरभंगा लेल गंभीर छथि। दरभंगा स संभावना कए देखैत कंपनी एहि ठाम स प्रमुख शहर लेल हवाई सेवा शुरू करबा लेल तैयारी क रहल अछि। कंपनीक प्रस्ताव शीघ्र सरकार लग पढाउल जाएत। कंपनी सूत्र स भेटल जानकारीक अनुसार कंपनी बिहार क दरभंगा शहर स दरभंगा- पटना -दिल्ली, दरभंगा-कोलकाता-हैदराबाद, दरभंगा-कोलकाता-चेन्नई, दरभंगा-पटना-मुंबई और दरभंगा-दिल्ली-पुणे लेल हवाई सेवा शुरू करत। श्री झा कहला जे जल्द हि इंडिगो कंपनी क अधिकारी दरभंगा जा हवाई सेवा लेल तैयार भ रहल सुविधा क जायजा लेताह। सबकिछु ठीक रहल त एहि साल दुर्गा पूजा तक दरभंगा आ कोलकाताक बीच 55 साल बाद हवाई सेवा एक बेर फेर शुरु भ जायत।


text:
ⓘ चूडामणि रेग्मी (झापा)
चूडामणि रेग्मी साहित्यकार छथि। नेपाली साहित्यमे हिनकर विशेष याेगदान रहल अछि । हिनकर बारेमे निम्नानुसार संक्षिप्त रूपमे चर्चा करै ई लेखक प्रमुख उद्देश्य रहल अछि ।
1. प्रारम्भिक जीवन
वि.सं.१९९३ चैत्र २९ गते माता खिलेश्वरीदेवी आ पिता पीताम्बर रेग्मीक ११ सन्तानमध्ये छोट सन्तानक रूपमे कोशी अञ्चलक संखुवासभा जिला अन्तर्गत वानामे जन्मिएल चूडामणि रेग्मीक कर्मथलो झापा छी । वि.सं.२००६ मे हिनकर विवाह वेदकुमारी १९९५ मे भेल अछि । तिन बेटी अ तिन बेटाक पिता रेग्मीक ११ नातिनातिना आ ५ पनाति पनातिना रहल अछि । हाल रेग्मीक वसाेवास झर्राे नेपाली घर चन्द्रगडीमे अछि ।


text:
कलकत्ता. मिथिला विकास परिषद द्वारा मिथिला महोत्सवक दोसर चरण केर शुभारंभ 3 फरवरी कें बड़ाबाजार केर तारासुंदरी पार्क एवं 10 फरवरी कें गिरीश पार्क मे आयोजित कयल जायत. एहि कें ल' मैथिली रंगमंच कलाकार आ मिविपकार्यकर्ता लोकनिक बैसार रविदिन भेल. मिथिला महोत्सव कें सफल बनयबाक लेल आयोजित बैसार केर अध्यक्षता अशोक झा एवं संचालन अंजय चौधरी कयलनि.
तीन फरवरी कें कार्यक्रम मे सुप्रसिद्ध मैथिली गायक नंदजी, सहरसा सं राजनीति रंजन, मधुबनी रामकृष्ण झा, कंचन पांडेय, बीके गुप्ता, दीपक ठाकुर, रोशन कुमार एवं शंभु कर्ण सहित मैथिली मंचक प्रसिद्ध उदघोषक रामसेवक ठाकुर द्वारा मैथिली गीत एवं संगीत प्रस्तुत कयल जायत. 10 फरवरी कें गिरीश पार्क मे कार्यक्रम होयत जहि मे प्रीति (कटिहार), अंजना इस्सर( दलसिंहसराय), मंटू कुमार झा (झंझारपुर) सहित अन्य कलाकार सभ भाग लेताह. परिषद् केर राष्ट्रीय अध्यक्ष अशोक झा मिथिमीडिया कें जनतब देइत कहलनि जे एहि दू दिनक कार्यक्रम केर बाद अगिला मास मिथिला विकास परिषद् मिथिला नाट्य महोत्सव केर आयोजन करत. ज्ञात हो जे मिथिला विकास परिषद् (Report: मिथिमीडिया ब्यूरो)
तीन फरवरी कें कार्यक्रम मे सुप्रसिद्ध मैथिली गायक नंदजी, सहरसा सं राजनीति रंजन, मधुबनी रामकृष्ण झा, कंचन पांडेय, बीके गुप्ता, दीपक ठाकुर, रोशन कुमार एवं शंभु कर्ण सहित मैथिली मंचक प्रसिद्ध उदघोषक रामसेवक ठाकुर द्वारा मैथिली गीत एवं संगीत प्रस्तुत कयल जायत. 10 फरवरी कें गिरीश पार्क मे कार्यक्रम होयत जहि मे प्रीति (कटिहार), अंजना इस्सर( दलसिंहसराय), मंटू कुमार झा (झंझारपुर) सहित अन्य कलाकार सभ भाग लेताह. परिषद् केर राष्ट्रीय अध्यक्ष अशोक झा मिथिमीडिया कें जनतब देइत कहलनि जे एहि दू दिनक कार्यक्रम केर बाद अगिला मास मिथिला विकास परिषद् मिथिला नाट्य महोत्सव केर आयोजन करत. ज्ञात हो जे मिथिला विकास परिषद् (Report: मिथिमीडिया ब्यूरो)


text:
सीता जगज्जननी छथि. सीता शक्ति छथि. माता छथि सीता. जगन्माता
छथि. ई एक आध्यात्मिक मान्यता थिक. मुदा लोक-मान्यताक अनुसार सीता जनकक
बेटी छथि. जनक मिथिलाक राजा रहथि. तेँ सीता केँ मिथिलाक बेटी कहल जाइत अछि.
सीतेक नाम जानकी अछि. मैथिली अछि. मिथिला मे प्रचलित जे भाषा
अछि तकरा तेँ मैथिली कहल जाइत अछि. कहल जाइत अछि जे वर्तमानक जे मिथिला
क्षेत्र अछि तकर संख्या लगभग 4.5 करोड़ अछि. सभक भाषा मैथिली छैक. एतऽ सभ
धर्मक लोक बसैत अछि. सभक अपन धार्मिक-आध्यात्मिक मान्यता कराक-फराक छै.
एहना स्थिति मे सीता केँ भगवती रूप मे मिथिला क्षेत्र मे परसब,
हमरा जनैत, भाषा बजनिहारक हित मे नहि अछि. किएक तँ एहि क्षेत्र मे सभ धर्मक
लोक बसैत छथि आ सभ मैथिली भाषी छथि. जखन सीता केँ अर्थात मैथिली केँ हम एक
खास धर्मावलम्बीक देवता घोषित करैत छी, तँ शेष धर्मक लोक प्रश्न कऽ सकैछ जे
जखन सीता भगवती छथि, तखन हमर देवता तँ नहि भेलीह. हमर देवता तँ अंग्रेजी
अथवा अरबी-फारसी-उर्दू अथवा गुरूमुखी बजैत छथि - एहन मान्यता अछि. एहन तर्क
कयनिहार लोक भेटैत रहैत छथि, टोकैत रहैत छथि. हम चुप रहि जाइत छी.
एक स्थिति आर अबैत अछि, जखन हमर बकार बन्द भऽ जाइत अछि. एम्हर
दरभंगा-मधुबनी क्षेत्र मे जे मैथिली सँ संबंधित कोनो कार्यक्रम होइत अछि, तँ
ओकर आरंभ 'जय जय भैरवि' भगवती गीत सँ होइत अछि. एतबे नहि, हद तँ तखन होइत
अछि, जखन गीत आरंभ होइते उपस्थित समस्त लोक उठि कऽ ठाढ़ भऽ जाइत छथि. हुनक
मुखमंडल आध्यात्मिक भाव बोध सँ दीपित होइत रहैत छनि.
हम जहिया दरभंगा रहबा लेल अयलहुँ तँ हमरा ई व्यवस्था बड़
अधलाह लागल. हम ठाढ़ नहि भऽ विद्यापति गीतक आनंद लैत रहलहुँ. हम ओतऽ एसगर
ओहन व्यक्ति रही जे बैसल रही. स्वाभाविक रहै, जे सभक नजरि, जे देखि सकैत
छलाह, हमरा पर पड़लनि. हम अपन प्रति सभक नजरि मे घृणा भाव देखलियनि.
बाद मे, एकाध जे हमर पूर्व परिचित रहथि, हमरा पूछि देलनि. हमहूँ प्रतिप्रश्न कयलियनि -'किए ? '
-एहि लेल जे हम सब एकरा मिथिलाक राष्ट्रीय गीत मानै छी ! ओ कहलनि.
-मुदा ई तँ भगवती गीत छै !एक खास विचारक गीत ! ' हम फेर अपन बात कहलियनि.
-'से की ?' ओ हमर बात केँ नहि बुझैत प्राय: , फेर पूछलनि.
एहि पर हम हुनका वैह तर्क कहलियनि जे पूर्व मे कहि चुकल छी.
ओ हमरा कोनो स्पष्ट उत्तर नहि दऽ 'कम्यूनिस्ट' घोषित कऽ देलनि.
एक दशक पूर्व भेल ई विवाद एखनो चलिए रहल अछि. हम अपन तर्क पर
कायम, ओहो अपन अंध आस्था पर अडिग. वर्तमान स्थिति अछि जे मैथिली समटल जा
रहली अछि. सभा सोसाइटी मे भक्तगण ठाढ़ होइते छथि. हमहूँ अपन मान्यता पर
स्थिर रहितो , कुमोने ठाढ़ होएबा लेल विवश होइते रहै छी. एकरो एक कारण अछि.
एक बेर लहेरियासरायक नागेन्द्र झा महिला काँलेज मे साहित्य अकादमीक एक
कार्यक्रम मे 'जय जय भैरवी' मे ठाढ़ होएबाक विरोध करबा पर पटना
विश्वविद्यालयक एक वरीय प्रोफेसर केँ दरभंगाक एक सम्मानित व्यक्ति काॅलर
पकड़ि अग्रेतर व्यवहार करबा पर उतरि गेल रहथिन. अस्तु.
दोसर चिंता आर, जे हमरा लगैत अछि जे जानकी नवमीक अवसर पर
'जन्मोत्सव' मनयबाक प्रचलन आरंभ अछि, संभवतः ओहि मानसिकता सँ चालित अछि. एहि
जन्मोत्सव मे सीता, भगवती रूप मे पूजित होइत छथि. एम्हर दू-एक साल सँ एहि
भावना केॅ आर पुष्ट करबाक अभियान चलल अछि. पछिला एकाध साल सँ सीता केॅ एकटा
कल्पित चित्र बजार मे आयल अछि. ओ चित्र देखिते हमर मोन एकाएक चिहुँकि उठल.
मोन पड़ल राष्ट्रीय स्वंय सेवक संघ द्वारा स्थायी रूपेॅ प्रचारित भारत
माताक चित्र ! हुनकर हाथ मे एकटा लाठी छनि आ ओहि मे तिरंगा झंडा फहराइत
देखाइत छैक. हम मनहि मन हुनकर हाथ सँ तिरंगा-लाठी हटा, धनुष थम्हा देलियनि आ
तखन सीताक प्रचलित चित्र सॅ मिलान कयलहुॅ तँँ फेर चिहुॅकि उठलहुॅ. एनमेन
ओकरे प्रतिरूप. बाद मे पता लागल जे एहि तरहक चित्रक परिकल्पक, राष्ट्रीय
स्वंय सेवक संघक समर्पित कार्यकर्ता आ मैथिलीक अंध-समर्थक छथि. हम माथ पकडि
बैस गेेेेेलहुँ. एखनो बैसल छी.
आइ जानकी महोत्सव मनाओल जा रहल अछि. हमर गाम शिवनगर(मधुबनी)
मे सेहो ई पछिला 22 मइ 1983 इसबी सॅ अनवरत रूपेॅ आयोजित भऽ रहल अछि. हमरा
स्मरण होइत अछि, ओहि समय मे भारतीय जनता पार्टी सम्पूर्ण उत्तर बिहार मे
जानकी नवमी मनयबाक अभियान चलौने छल. बहुत ताम-झाम सँ, बहुतो ठाम एकर आयोजन
भेल. हमरो गाम मे मूर्ती पूजा भेल. एखनो होइत अछि. एकर अगुआ एही मानसिकताक
लोक रहथि. हम सेहो ओहि मे सम्मिलित होइत छी. ई आयोजन दुदिना होइत अछि. ओतऽ
आब एक मंदिर बनि गेल अछि जकरा माधव मण्डप नाम देल गेल छथि. एकर उदघाटन पहिल
बेर तात्कालीन मुख्यमंत्री लालू प्रसाद कयने रहथि. हुनक मुख्यमंत्री बनलाक
बाद पहिल सार्वजनिक सभा छलनि. भाजपा नेता आ हमर ग्रामीण आब स्वर्गीय पं
ताराकांत झा , जे तहिया अपन दलक उपाध्यक्ष रहथि आ उत्तर बिहारक प्रभारी
सेहो, हुनका आमंत्रित कऽ अनने रहथि. पहिल संयोजक हुनक अनुज श्री अयोध्या
नाथ झा समाज सेवाक व्रत लऽ कऽ गाम मे रहि रहल रहथि. दुदिना समारोह मे दिन मे
पूजा आ राति भरि चलै गीत संगीतक रसधार. एखनो चलैत अछि सेहो विशुद्ध
मैथिली मे.
ओहि सँ जुडैत एक टटका धटना मोन पड़ि गेल अछि. तत्कालीन एनडीए
सरकार जानकी नवमीक अवसर पर अवकाश धोषित कयलक. तहिया, जहिया लालू जी पहिल
बेर मुख्यमंत्री भेल रहथि, तहियो हुनका संग भाजपा छल.
एहना स्थिति मे हमर चिंता आर बलबती भऽ उठैत अछि. हम सोचैत रहैत
छी जे एहि सँ मिथिला-मैथिलीक हित-चिंता कयल जाइत अछि, आ कि सूप महक भाॅटा
बना गुड़काओल जा रहल अछि ?
स्थिति बहुत नीक नै अछि .युवा मानसिकता भाषा मोह सँ बहुत दूर
भऽ गेल अछि. तथापि हम सभ आशावादी लोक , आशा करैत छी जे एखनो समय अछि, जे
मिथिला-मैथिली केॅ बन्द पौती सँ बाहर करू आ ओकरा नव हवा पानि सँ सरोकार बनाबऽ
दिऐ.
(प्रथमतः पूर्वोत्तर मैथिल, सम्पादक - शरदिंदु चौधरी; मे प्रकाशित)
●●●
विभूति आनंद मैथिलीक प्रख्यात कवि-कथाकार छथि। कथासंग्रह 'काठ' लेल साहित्य अकादेमी पुरस्कार प्राप्त। छात्र जीवनमे आंदोलन। कतिपय पत्र-पत्रिकाक संपादन। अभिनय। कथा , कविता , नाटक , उपन्यास , आलोचना , बाल कविता , लप्रेक, चरिपतिया आ अन्य-अन्य विधा मे लेखन। दर्जनो भरि सँ बेसी पुस्तकक प्रकाशन आ लम- सम ततबे अप्रकाशित सेहो। 7903228695 पर सम्पर्कक सम्भावना।


text:
रांची सं बिहार आ बंगाल कें यात्रा करय वला यात्रिक लेल शुभ समाचार अछि. रांची रेलवे स्टेशन सं बिहार आ बंगाल कें लेल जल्द ट्रेन चैल सकैत अछि. अधिकारि द्वारा एकर तैयारी शुरू क’ देल गेल अछि. एतबे नहि, दिल्ली कें लेल सेहो एकटा ट्रेन शुरू करबाक तैयारी कयल जा रहल अछि. बताओल जा रहल अछि जे त्योहार कें देखैत अहिसँ पहिने ट्रेनक परिचालन कयल जायत.
कोरोना महामारी कें ल’ लागू लॉकडाउन सं पहिने रांची रेलवे स्टेशन सं 54 ट्रेन चलैत छल. लॉकडाउनक बाद सभ’ ट्रेन कें परिचालन बंद क’ देल गेल. अनलॉक केर प्रक्रिया शुरू होयत रांची सं दिल्ली कें लेल राजधानी स्पेशल ट्रेन आ रांची सं पटना कें लेल जनशताब्दी एक्सप्रेस ट्रेन चलाओल गेल.
अखन किछू दिन पहिने रांची सं गुजरय वला ट्रेन सिकंदराबाद दरभंगा एक्सप्रेस ट्रेन शुरू कयल गेल अछि, जखन रांची पटना जनशताब्दी एक्सप्रेस कें किछू दिन पहिने बंद क’ देल गेल छल. आब अहि ट्रेन कें फेर सं पटरि पर दोरबाक कार्यवाही शुरू कयल गेल अछि. भेटल जानकारी कें अनुसार राज्य सरकारक एकरा लेल रेलवे कें ओर सं पत्र भेजल गेल अछि. राज्यक हेमंत सोरेन सरकारक हरी झंडी भेटैत रांची पटना जनशताब्दी एक्सप्रेस दोरय लागत.
रांची सं बिहार आ बंगाल कें लेल ट्रेनक जरूरत अछि. अहिलेल रांची सं हावड़ा आ बिहार जाय वला ट्रेन जल्द शुरू कयल जायत. एकरा संगहि दिल्ली कें लेल सेहो अधिक संख्या मे यात्री निकैल रहल छथि. अहिलेल दिल्ली कें लेल सेहो एकटा ट्रेनक परिचालन कें प्रयास कयल जा रहल अछि.


text:
बेन स्टोक्स
बेञ्जामिन एन्ड्रयु स्टोक्स (जन्म ४ जुन १९९१) एक अङ्ग्रेज अन्तर्राष्ट्रिय क्रिकेट खेलाडी आ वर्तमान इङ्ल्यान्ड टेस्ट टिमक उपकप्तान छी। २०१९ क्रिकेट विश्वकप जितऽवला इङ्ल्यान्ड टिममे ओ एक महत्वपूर्ण खेलाडीक रुपमे भूमिका निर्वाह केनए छल।[२]
१२ वर्षक उमरमे स्टोक्स अपन परिवार सङ्गे क्राइस्टचर्च, न्युजिल्यान्ड सँ उत्तरी इङ्ल्यान्ड आबि गेल छल।[३] इङ्ल्यान्ड आबि गलाक बाद ओ क्रिकेट सिखलक् आ स्थानीय क्रिकेट क्लब सँ खेलनाए आरम्भ केलक। ओ एक हरफनमौला खेलाडी छी जे बामा हात सँ बल्लेबाजी आ दाहिना हात सँ तेज गतीकें गेन्दबाजी करैत अछि।[४]
ओ एक आक्रामक मध्यपङ्क्तिकें बल्लेबाज छी जकर नाम पर इङ्ल्यान्ड दिस सँ खेलैत सभ सँ तीव्र दोहरा शतक, टेस्ट क्रिकेटमे सभ सँ तीव्र २५० रन आ क्रमाङ्क ६ पर बल्लेबाजी करैत टेस्ट म्याचक एक पारीमे सभ सँ बेसी रनक कीर्तिमान अछि।[५] टेस्ट म्याचक भोर शत्रमे एकटा व्यक्तिगत बल्लेबाजद्वारा सभ सँ बेसी रन बनेबाक कीर्तिमान सेहो हिनकरे नाम पर अछि। सन् २०१७ मे आयोजित इन्डियन प्रिमियर लिगमे सभ सँ बेसी भुक्तान राशि देल गेल विदेशी क्रिकेट खेलाडीमे ओ शीर्ष स्थान पर छल। ओ ₹१४५ million लाख ($२,१६६,६०४) (£१.७ मिलियन)क कीर्तिमानी बोलीपर खरिदल गेल छल। ओहि लिगमे ओ सभ सँ महत्वपूर्ण खेलाडीकें पुरस्कार जित्ने छल।
जीवनी[सम्पादन करी]
क्रिकेट जीवन[सम्पादन करी]
विवाद[सम्पादन करी]
सन्दर्भ सामग्रीसभ[सम्पादन करी]
- ↑ "Ben Stokes", Sportism.net, मूलसँ २७ जुलाई २०१४-मे सङ्ग्रहित, अन्तिम पहुँच १ मई २०१५।
|deadurl=प्यारामिटर ग्रहण नै केलक (सहायता)
- ↑ "England Cricket World Cup player ratings: How every star fared on the road to glory", Evening Standard, अन्तिम पहुँच १५ जुलाई २०१९।
- ↑ Hoult, Nick (१५ मई २००९), "Durham's Ben Stokes wins generation game at the Oval", The Daily Telegraph, अन्तिम पहुँच ५ जुलाई २०१४।
- ↑ "County Championship on Twitter", अन्तिम पहुँच १४ सितम्बर २०१६।
- ↑ "Record List : Fastest hundreds in Test cricket (100s, 200s & 300s)", Fast Cricket।


text:
नवका- पुरनका लेख सर्च करु...
बिहार मे नबका इंजीनियरिंग कॉलेज
बिहार मे एहि साल छहटा नबका इंजीनियरिंग कॉलेज मे पढ़ाई शुरू भs जाएत. एहि मे सं तीन ठाम दरभंगा... गया आओर मोतीहारी मे पहिल चरण मे पढ़ाई शुरू होएत. बिहार मे अखन भागलपुर आओर मुजफ्फरपुर इंजीनियरिंग कॉलेज मे पढ़ाई भ रहल अछि. एहि के बाद सीतामढ़ी...नालंदा के चांडिल आओर मधेपुरा मे पढ़ाई शुरू होएत. पढ़ाई के लेल जरूरी काज भs रहल अछि. इंजीनियरिंग केर पढ़ाई के लेल हर साल बिहार सं हजारों विद्यार्थी दोसर राज्य जाइ छथि. ई कॉलेज बनला के बाद एहि पर रोक लगय के उम्मीद अछि. एहि साल बिहार मे आईआईटी के पढ़ाई सेहो शुरू भेल अछि. अगिला साल बिहार मे 20टा सरकारी इंजीनियरिंग कॉलेज मे पढ़ाई शुरू करय के सरकार के लक्ष्य अछि . एहि सभ कॉलेज मे दाखिला के लेल संयुक्त इंजीनियरिंग परीक्षा होएत. संयुक्त परीक्षा सं चुनला के बाद एहि कॉलेज में नाम लिखाएल जाएत. एहि साल जेहि कॉलेज मे पढ़ाई शुरू भs रहल अछि ओहि मे कम्प्यूटर... मेकैनिकल ... इलेक्ट्रॉनिक्स आओर कम्यूनिकेशन केर तीनटा ब्रांच शामिल अछि. हर ब्रांच मे 60-60टा सीट रहत ...एहि तरहे हर कॉलेज मे अखन 180 टा विद्यार्थी के नाम लिखाएत.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
कोसी के लेल विश्व बैंक केर मदद
बिहार... मिथिला के कोसी क्षेत्र केर विकास के लेल विश्व बैंक बिहार के 1000 करोड़ रुपया देत. एहि बारे मे बिहार सरकार आओर विश्व बैंक के बीच एकटा समझौता भेल अछि.
समझौता के मुताबिक विश्व बैंक राज्य के आपदा प्रबंधन के लेल साढ़े चारि हजार करोड़ रुपया के मदद देत. एहि मे सं 1000 करोड़ कोसीक्षेत्र के लेल अछि.
दू साल पहिने 2008 मे कोसी मे भीषण बाढ़ि आएल छल. ओहि सं पूरा इलाका मे भारी तबाही मचल छल.लाखों लोक प्रभावित भेल छलाह. सरकार के मुताबिक करीब 33 लाख लोक प्रभावित भेल छलाह
विश्व बैंक के तरफ सं जे मदद मिलत ओहि सं कोसी क्षेत्र मे एक लाख घर बनाएल जाएत. एकरे संग 290 किलोमीटर सड़क आओर 90 टा छोट-पैघ पुल बनाएल जाएत.
बाढ़ि सं प्रभावित लोक के लेल रोजगार के साधन सेहो मुहैया करायल जाएत. ओहि टाइम बाढ़ि सं लोक के घर-द्वार... माल-मवेशी सभ बहि गेल छल.
सरकार तरफ सं लोक के बसाबय लेल काफी कोशिश कएल गेल. मुदा अखनो काफी किछ करय के जरूरत अछि. अपन गाम-घर सं विस्थापित भेल लोक के बसाबय के जरूरत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
बिहार विधानसभा चुनावक पहिल चरणक वोटिंग (First Phase Voting) 28 अक्टूबर कें होबय जा रहल अछि। आई पहिल चरण कें लेल चुनाव प्रचार सेहो रुकी जायत। वोट देबाक लेल पहिल शर्त ई अछि जे अहाँके नाम वोटर लिस्ट (Voter List) में दर्ज होय। वोटर कें लेल ई ज्ञान जरूरी अछि जे वोटक प्रक्रिया केना होयत अछि। पहिल बेर वोट देबय जा रहल युवा मतदाता (First Time Young Voters) कें लेल ई जानकारी बहुत जरूरी अछि।
मतदान केंद्र पर वोट डलबाक पहिल प्रक्रिया
मतदानक दिन मतदान केंद्र गेला पर मतदान अधिकारी मतदाता सूची मे अहाँके नाम देखि क’ नामक आइडी प्रूफ सं मिलओता। एकरा बाद दोसर मतदान अधिकारी अहाँके फिंगर मे निशान लगा क’ एकटा पर्ची दैत आ एकटा रजिस्टर पर हस्ताक्षर करोओता। एकरा बाद तेसर मतदान अधिकारी कें पास अहाँके ओहि पर्ची कें जमा कराबय परत। ओ अहाँक स्याही लागल फिंगर देखलाक बाद मतदान कें लेल अनुमति देता।
कोना करी ईवीएम वा वीवीपैट सं वोट
नियत स्थान पर इलेक्ट्रॉनिक वोटिंग मशीन (EVM) राखल होयत, जतय अहाँके जाय परत। ओतय अहाँ अपन पसंद कें उम्मीदवार कें चुनाव चिह्न कें सामने ईवीएम कें बटन दाबी क’ अपन वोट देता। बटन दबोला पर बीपक आवाज सुनाई परत। एकरा बाद वीवी पैट मशीन (VVPAT) कें पारदर्शी विंडो मे सात सेकेंड धरी उम्मीदवार कें सीरियल नंबर, नाम आ सिंबल संगहि पर्ची दिखाई दैत। ओकर जांच क’ ली।
उम्मीदवार पसंद नहि त’ दबाउ नोटा कें बटन
ई त’ भेल पसंद कें उम्मीदवार कें वोट देबाक बात। मुदा कही अहाँ कोनो उम्मीदवार कें पसंद नहि करैत छी त’ अहाँ नोटा (NOTA) कें बटन दबा साकेत छी। ई ईवीएम पर अंतिम बटन होयत अछि।


text:
नवका- पुरनका लेख सर्च करु...
मिथिला पेंटिंग के म्यूजियम
मिथिला पेंटिंग के लेल एकटा म्यूजियम बनाएल जाएत. ई कहनाय छनि बिहार के कला, संस्कृति आओर युवा मामला के मंत्री रेणु देवी जीक. हुनकर कहनाय छलनि जे सरकार एकरा लेल अपना तरफ सं हर तरहक कोशिश करत. रेणु देवीजी मिथिला पेंटिंग कार्यशाला के अंतिम दिन कलाकार सभ के ई बात कहलखिन्ह. रेणुजी इहो कहलीह जे मिथिला पेंटिंग अखन धरि मिथिला के लोक शैली के जीवित रखने अछि... आओर राज्य सरकार सेहो प्राचीन धरोहर के सुरक्षित राखय के कोशिश मे लागल अछि. मिथिला पेंटिंग आब मधुबनी पेंटिंग के नाम सं सेहो जानल जाएत अछि.
कार्यशाला मे लोकसभ के कहनाय छलनि जे मिथिला पेंटिंग के आओर लोकप्रिय बनाबय के जरूरत अछि. दुनिया भरि मे एकर चाहय वाला के संख्या बढ़ि रहल अछि... जखन कि खुद मिथिला के लोक अपन जड़ सं विमुख भs रहल छथिन्ह. एहि बारे मे लोक के जागरूक बनाबय के सेहो जरूरत अछि. कार्यशाला मे कलाकार सभ अपन अपन पेंटिंग के प्रदर्शनी सेहो लगौने छलखिन्ह. एहि मे भाग लेबय वाला कलाकार सभ के पुरस्कार सं सम्मानित सेहो कएल गेल.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
यूनिवसिर्टी आॅफ एनिमल रिसोर्सेज लेल पटना मे ताकल जा रहल अछि जमीन
मछली पालन लेल विकसित होएत 25 लाख हेक्टेयर चौर
पशु चिकित्सक क पद पर नियमित नियुक्ति शीघ्र
पटना : मुख्यमंत्री नीतीश कुमार कहला अछि जे उत्तर बिहार मे मत्स्य महाविद्यालय क स्थापना कैल जाएत, जेकरा लेल शहर आ स्थानक चयन कैल जाए। मुख्यमंत्री कहा जे इ महाविद्यालय यूनिवसिर्टी आॅफ एनिमल रिसोर्सेज स संबद्ध होएत। एकर संगहि ओ पटना मे प्रस्तावित यूनिवर्सिटी आॅफ एनिमल रिसोर्सेज क गठन संबंधी विधेयक शीघ्र तैयार कैल जाए आ एकरा लेल स्थल क निर्धारण जल्द स जल्द कैल जाए। मुख्यमंत्री नीतीश कुमार 1, अणे मार्ग मे पशु आ मत्स्य संसाधन विभाग क उच्चस्तरीय समीक्षा बैसार क दौरान इ गप कहलाह। बैसार क बाद सचिव पशु आ मत्स्य संसाधन संतोष कुमार मल्ल कहला जे मुख्यमंत्री इ सेहो निर्देश देलथि अछि जे मत्स्य उत्पादन क संभावना वाला क्षेत्र लेल योजना कए पुनर्गठित कैल जाये आ प्रखण्ड स्तरीय मत्स्य पदाधिकारी क पद क सृजन कैल जाये। 25 लाख हेक्टेयर चौर क्षेत्र जे जलप्लावित रहैत अछि, कए सेहो मत्स्य पालन लेल विकसित कैल जाए। एहन क्षेत्र कए एना विकसित करबाक योजना बनाउल जाए जे मत्स्य पालन क संग-संग मुर्गीपालन, पौधारोपण आ बागवानी एक संग भ सकए। ज्ञात हुए जे इसमाद अपन रिपोर्ट मे इ कहि चुकल अछि जे माछ उत्पादन पर सरकारक नीति मे कईटा गलती अछि जाहि स दरभंगा प्रक्षेत्र मे 3 हजार स बेसी पोखरि मे माछ नहि पोसल जा रहल अछि। एकरा इसमाद क खबरि क असर त नहि कहल जा सकैत अछि, मुदा इ जरूर जे सरकार अपन नीति मे बदलाव करबाक फैसला लेलक अछि जाहि स मिथिला कए लाभ भेटत।
बैसार मे मुख्यमंत्री निर्देश देलथि जे पशुपालन विभाग मे रिक्त पशु चिकित्सक क पद पर नियमित नियुक्ति शीघ्र कराउल जाए। ओ कहला जे नियुक्ति मे संविदा पर काज क रहल लोक कए प्राथमिकता देल जाए। बैसार मे मुख्यमंत्री निर्देश देलथि जे मुंगेर मे डेयरी क संभावना कए तकबा लेल डेयरी प्रोजेक्ट कए सृजित करबा लेल पहल कैल जाए। मुख्यमंत्री निर्देश देलथि जे गौशाला विकास लेल गौशालावार विस्तृत परियोजना तैयार कैल जाए ताकि गौशाला क विकास भ सकए।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नारद बजलाह...
कलयूगक स्वर्ग’क साइवर कैफे मे उपस्थित देवता लोकनिक अपन अपन क्यूबिकल मे बैसि अपन क्म्यूटर सँ चैट करैत छलाह. चारु तरफ बुझू जे अफस्यानी व्य्स्तता. किछु देवता याहू मैसेन्जर पर बैसल छलाह ते किछु ओरकुट पर. मुदा इन्द्र भगवान अपन गूगल टाक पर एखने लागिन केने छलाह कि गूगल टाक’क जीन्न तूरँत सूचना देल्कन्हि “नारद जी ओनलाईन”. जाबय धरि मे किछु सोचतथि ताबय मे नारद जी’क मैसेज एलन्हि, “नारयण! नारायण! भगवन! हम छी नारद मुनी, पृथ्वी लोक सँ सीधे आनलाइन, अपने सँ हमरा तुरन्त गप्प करबाक अछि. की अपने किनको आओर सँ बात करैत छा वा हम अपन बात बताबी… नारायण! नारायण!”
इन्द्र भगवान पुछि देलकन्हि, “जी नारद जी! अपने एखन पृथ्वी लोक मे छी बताबु जे मैथिली ब्लोग मे कोन प्रगति भेल अछि?
नारद जी कहय लगलाह, “हे राजन कतेक रास बात बहुत दिन सँ चलि रहल अछि. लगभग चारि साल होमय जा रहल अछि, मुदा एखन धरि ओतेक कोनो विशेष लोकप्रियता नहि भेटल अछि. पृथ्वी पर रहय वाला मिथिला वासी एखनो धरि मैथिली ब्लोगिंगक प्रति अभिरुचि नहि देखा रहल छथि. ओना हाल मे एकर लोकप्रियता कनिएक बढल अछि. आब लगभग ५० गोटा मैथिल प्रति दिन एहि ब्लोग “कतेक रास बात’क” भ्रमण करैत छथि. मुदा मैथिली मे लिखय वाला एखनो धरि एक्के दर्जन लोक छथि.
इन्द्र जी पुछल्थिन्ह, ” चलु से ते ठीक जे पचास गोटा ते मैथिली ब्लोग’क भ्रमण करैत छथि , नारद जी! मुदा तैयो कहल जाए जे पृथ्वी लोक मे मैथिली ब्लोग’क की हलचल भ’ रहल अछि”.
नारद उत्तर देलाह, ”हलचल ते बहुते छैक मुदा पाठके कम छथि. एखन धरि मे कत्तेक रास बात मे खट्टर काका’क भिन्सरबाक वर्णन अत्ति उत्तम अछि. जलकुम्भी नामक उपन्यास’क तेसर अंक लिखल जा चुकल अछि. ओतय बहुत जल्दीये वर्षा’क भविष्य तय होमय वाला अछि.”
नारद जी अपन बात केँ आगु बढबैत कहलाह, “नारायण! नारायण! मैथिली ब्लोग मे किछ नव मुदा ठोस खिलाड़ी प्रवेश कय चुकल छथि. जेना श्री हितेन्द्र कुमार गुप्ता जे हेल्लो मिथिला नामक ब्लोग ल’ केँ आयल छथि. सही अर्थ मे देखू ते ब्लोग’क सही प्रयोग केवल हितेन्द्र जी करैत छथि. आई काल्हि मिथिला मे जे भ’ रहल अछि ओकर वर्णन अपन ब्लोग हेल्लो मिथिला मे दिन प्रति दिन करैत रहैत छथि. सम्प्रति ओ अपन ब्लोग मे मैथिली केँ अष्टम सूचि मे शामिल केला’क बाद इग्नू’क पाठ्यक्रम मे मैथिली’क शामिल करबाक व्याख्यान केने छथि. हिनक ब्लोग मे निम्न लेख बहुत ग्यानोत्तेजक अछि- (१) इग्नू में मैथिली (२) छठक तैयारी (३) दीपावली आओर हुक्का-लोली (४) कहिआ खुलत आईआईआईटी ? (५) मैथिलीक पढ़ाई आ (६) मैथिली कहिआ ? . हितेन्द्र जी क मैथिली भाषा केँ इन्टरनेट पर आनबा मे अभूतपूर्व योगदान छन्हि.
इन्द्र भगवान बजलाह, “सत्ते हितेन्द्र जी धन्यवादक पात्र छथि. नारद जी सुनू साइवर कैफे सँ सीधे हितेन्द्र जी’क ब्लोग पर जाउ आ हमरा दिसि सँ धन्यवाद लिखि दियौक. नारद जी अपने रुकु नहि आ कहु जे मैथिली मे अपने कोन कोन ब्लोगक विजीट कयलहुँ”.
नारद मुनि बजलाह, ” नारयण! नारायण! मैथिली मे लगभग एक दर्जन ब्लोग आओर ब्लोग अछि. जेना श्री राजीव रँजन लाल’क हास परिहास, आ मैथिली लोकगीत दुनू अपन अपन जगह पर स्थान मे महत्ता राखय वाला.
नारद जी अपन बात केँ आगु बढबैत लिखलाह, “नारायण! नारायण! भगवन किछु किछु नव खिलाडी आओर प्रवेश कयने छथि. मिथिला मिहिर नामक नव ब्लोग मे श्री तारानन्द वियोगी टैग लाइन मे लिखैत छथि, ” अपना गामक लोक तकैत अछि चिडै… हमहूं अनभुआर टौन मे तकैत छी माटि-पानि…” हुनकर कविता नंदीग्राम पंचक , आ बभनगामाबाली भौजीक जीवनक चर्चा बहुते मर्मस्पर्शी अछि.
नारायण! नारयण! भगवन हम अपने केँ याद दियाबैत कहैत छी जे हिन्दी ब्लोगिँग’क महारथी श्री विजय ठाकूर जी सेहो मैथिली मे ब्लोग शुरु केने छथि जकर नाम थीक मिथिला - दर्पण मुदा एखन लागैत अछि जे ओ अपन काज मे किछु बेसीये व्यस्त छथि. तेँ जल्दी जल्दी नहि ब्लोगिँग क’ रहल छथि”.
ब्लोगिँग’क क्षेत्रमे प्रवेश कयनिहार किछु नव लोक छथि श्री अजीत कुमार झा जिनकर ब्लोग मैथिली प्रेमी एखने एखने शुरु भेल अछि.
((श्री पद्मनाभ मिश्र जीक माटिक लोक सं ))


text:
नवका- पुरनका लेख सर्च करु...
Bihar me rail
ओना बिहार सं कइटा रेल मंत्री भेला मुदा ओ हो-हल्ला के डर सं बिहार सं बेसि दोसरे राज्य पर ध्यान देलथिन्ह. ओ ई सोचिते रहलाह जे कोइ गोटा ई नहिं कहय जे फलां मंत्री जी दोसर राज्य के संग पक्षपात कs रहल छथिन्ह. ओ अनुपात बिठाबय लगला जे सभ के बराबर हिस्सा मिलय . लेकिन ओ ई नहिं देखलखिन्ह जे दोसर राज्य में पहिनहिं सं बेसि विस्तार भेल अछि. ओहि ठाम पहिनहिं सं रेलक जाल बिछल अछि. मेल... एक्सप्रेस आ राजधानी जका सुपरफास्ट ट्रेनक लाइन लगल अछि.
चलु देर सं सही आब स्थिति में किछ सुधार भs रहल अछि. एकर कारण बिहारी लोक सभ के जागरूक होनाय सेहो अछि. लोकतंत्र मे जखन तक हल्ला नहिं करब अहां के कोई नहिं सुनत. एहि भीड़तंत्र मे ओकरे सुनल जाइ छै जकर आवाज सभ सं तेज होएत अछि... जे जतेक जोर सं बोलैत अछि. जखन तक हल्ला नहिं करब...शोर नहिं मचायब लोक अहांक तरफ ध्यान नहिं देत. जतेक कुदब ओतेक लोक अहांके पकड़य लेल अएताह. अहि लेल अगर कोनो काज करबाबय के अछि... विकासक काज चाहैय छी. त एतेक जोर सं बोलय पड़त जे आवाज दिल्ली तक पहुंचय. संसद मे बैसल मंत्री जी के सुनाय दय... अहांक चुनल सांसद जी के सुनाय दय. ओ एसी कमरा में रहय छथि. हुनका कान में आवाज जाय एहि के लेल सभ गोटे के मिलि एक स्वर में बोलय पड़त. नहिं त बैसल रहुं जेहिना अखन तक चलैत आ रहल अछि चलैत रहत. ओ त लालू जी विधानसभा चुनाव हारि गेलाह अ केन्द्र मे मंत्री बनि गेलाह त नीतीश जी के देखि हुनको विकासक महत्व बुझाय पड़लन्हि. नहिं त 15 सालक शासन मे राज्य के भट्टे बैसाह देने छलाह. आब रेल मंत्री बनला पर काज कs रहल छथिन्ह. काज कए नहिं रहल छथिन्ह ओ नीक काज कs रहल छथिन्ह. एहिना विकासक काज ओ आओर राबड़ी देवी अगर अपन शासन काज मे बिहार मे कएने रहताह त अखन बिहारक विकासक तस्वीर किछ आओर रहैत. चलु जखने उठलौं तखने सबेरा. आबो अगर नीक काज होएत त विकासक बयार बहि चलत.
आब खबर अछि जे बिहारक लेल जतेक रेल परियोजना के घोषणा कएल गेल अछि ओकरा सभ के दु हजार ग्यारह ( 2011 ) साल तक पूरा कए देल जाएत. एहि मे छपरा... मधेपुरा के रेल कारखाना के काज सेहो शामिल अछि. पटना स्टेशन के विश्वस्तर के स्टेशन बनयबाक काज सेहो चलि रहल अछि. एकरे संग नालंदा के हरनौत मे रेल कोच मेंटेनैस वर्कशॉप अगिला साल तक पूरा करि लेल जाएत. देखल जाए काज समय पर पूरा होएत अछि कि नहिं. उम्मीद त कs रहल छी जे भs जाएत. अहुं सभ सेहे उम्मीद करु. आओर अपना दिसक... गाम घरक समस्या परेशानी के उठाउ... अपन प्रतिनिधि...विधायक... सांसद महोदय के कान मे दिऔ. काज देर सबेर जरूर होएत. उम्मीद पर दुनिया कायम अछि.
1 टिप्पणी:
- बेनामी11 अगस्त 2008 को 8:31 pm
Bad nik aaha ke ee kaj lel bahu - bahut badhai.khoob man gad - gad bha gail. aaha enahi mithila ke naam raushan karu.जवाब देंहटाएं
prahalad kumar[Kilu]
darbhanga, bihar
mob:-9431414202


text:
ललित नारायण मिथिला विश्वविद्यालय पूर्व कुलपति आ प्रकाण्ड विद्वान डॉ. लक्ष्मण झाक जन्म हुनक पैतृक, दरभंगा जिलाक रसियारी गाममे 5 सितंबर 1916 के भेल छल. डॉ. झा 1942 मे गाँधी जीक नेतृत्वमे अंग्रेजक विरुद्ध चलाओल गेल "भारत छोड़ो आंदोलन''मे सक्रिय रूपसँ भाग लेने छलाह. मैथिली, संस्कृत, अंग्रेजी आ हिन्दीक प्रकाण्ड विद्वान डॉ. लक्ष्मण झा 'मिथिला आ मगध' विषयपर लंदन विश्वविद्यालयसँ 1949 ईस्वीमे पी.एच.डी.क उपाधि प्राप्त कएलनि. महान मातृभूमि आ मातृभाषा अनुरागी डॉ.झा कैम्ब्रिज आ ऑक्सफोर्डक अध्यापन हेतु प्रस्तावकेँ ठोकरा देलनि आ मिथिला-मैथिलीक विकासक लेल आजीवन कटिवद्ध रहलाह. नेपाल आ भारत, दूनू पार अवस्थित मिथिलाक एककऽ भारतीय गणराज्यक अंतर्गत एकटा फराक मिथिला राज्य बनेबाक परिकल्पना करैत ई सुगौली संधिक विरोधमे सभसँ पहिने ठाढ़ भेलाह. पृथक मिथिला राज्यक लेल चलाओल जा रहल आंदोलनक ई प्रणेता कहल जाइत छथि. बहुआयामी प्रतिभासंपन्न डॉ. झा मिथिला-मैथिली आ मैथिलक गौरव उत्थान लेल सतत प्रयत्नशील रहलाह. ई 1952 ई.मे दरभंगा लोकसभा क्षेत्रसँ सोशलिस्ट पार्टीक टिकट पर चुनाव सेहो लड़ल रहथि. 1977-78मे मिथिला विश्वविद्यालक कुलपतिक रूपमे अपन 10 महिनाक कार्यकाल मे ई मात्र 1 टाका अपन वेतन स्वरूप लेइत छलाह. हिनक जीवनक सादगी आ उच्च विचारक चलतेँ हिनका मिथिलाक गाँधी आ अभिनव अयाची सेहो कहल जाइत अछि. डॉ. झाक अनेक पोथी प्रकाशित अछि जाहिमे अंग्रेजीक Mithila & Magadh (1948), Mithila A Union Republic ( 1951), Mithila A Sovereign Repulic (1954), Mithila will Rise (1955), The Northern Border (1955), The Voters In Mithila (1956), The Teachers in Mithila ( 1956), University For Mithila (1956), मैथिलीमे मिथिला भाषा ( १९५२), मिथिलाक उद्धार (1955), मिथिलाक मुक्ति (1956) तथा हिन्दीमे लंदन के पत्र (1949), किछु प्रमुख पोथी अछि. एकर अलावे विभिन्न भाषामे करीब पचास टा सँ बेसी पाण्डुलीपि एखनहु प्रकाशनक बाट ताकि रहल अछि. ई अपन जीवनकालमे सैकड़ो आलेख लिखलनि जे विभिन्न पत्र-पत्रिकामे छपल. मिथिलाक सारस्वत परंपराक प्रतीक डॉ.लक्ष्मण झाक निधन 2000 ई. आजुके दिन अर्थात 23 जनवरीकेँ हुनक अपन गाम रसियारी मे भऽ गेल. मिथिलाक एहि महान मनीषीक तेरहम पुण्यतिथिपर मिथिमिडिया हुनका मोन पारब अपन कर्तव्य बुझैत अछि आ एहि मिथिला विभूतीक प्रति अपन श्रद्धांजलि अर्पित करैत अछि. — चन्दन कुमार झा
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
ⓘ नाम्खा गाउँपालिका
नाम्खा गाउँपालिका हुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद हुम्ला जिलामे साविकक हेप्का, खगालगाउँ, मुचू आ लिमी गाउँ विकास समितिसभके मिलाए नाम्खा गाउँपालिका बनाएल गेल अछि । नाम्खा गाउँपालिकाक कूल क्षेत्रफल २४१९.६४ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकाक कूल जनसङ्ख्या ३,९०० रहल अछि । ई गाउँपालिकाक सिमाना पूर्वमे सिमकोट गाउँपालिका, पश्चिममे चीन, उत्तरमे चीन तथा दक्षिणमे बाजुरा जिला आ बझाङ जिला धरि फैलल अछि ।


text:
मधुबनी मे सोमदिन जेडीयू के छात्र शाखा के धरना प्रदर्शन भेल. छात्र सभ ललित नारायण मिथिला विश्वविद्यालय के केन्द्रीय विश्वविद्यालय बनाबए के मांग करि रहल छलखिन्ह. हिनका सभ के कहनाए छलन्हि जे बिहार मे एकोटा केंद्रीय विश्वविद्यालय नहि अछि आओर केंद्र बिहार के संग सौतेला बर्ताव करि रहल अछि. जखन कि केंद्रीय विश्वविद्यालय के लेल जरूरी सभ मानक के ई पूरा करैत अछि.
केंद्रीय विश्वविद्यालय बनाबए के मांग एकदम जायज अछि. सिर्फ मिथिला विश्वविद्यालय नहि बिहार के दोसर आओर विश्वविद्यालय के ई दर्जा मिलबाक चाही. मुदा केंद्र सदिखन बिहार के संग भेदभाव...पक्षपात...सौतेला व्यवहार करैत रहल. बिहार के जतेक हक मिलबाक चाही नहि मिलल. एहि के लेल अहां सिर्फ केंद्र के जिम्मेदार नहि ठहरा सकय छी.
असल मे एहि मे अपन दोष सेहो अछि. बिहार के जतेक नेता भेलाह एक तरहे कहि सकय छी रीढविहीन भेलाह. ओ केंद्र मे अपन पक्ष के जोरदार ढंग सं नहि राखि सकलाह. केंद्र मे मंत्री तं बिहार के बड़ नेता बनलाह मुदा ओ आपसी घरेलू राजनीति मे एहन फंसल रहलाह जे राज्य के हित के पाछा रखने रहलाह. एहि सं पहिने बिहार सं सांसद एचआरडी मंत्री छलाह. वो सेहो किछ नहि करा पएलाह.
सिर्फ विश्वविद्यालय के बात नहि अछि. कोनो विभाग के लिअ. बिहार के केंद्रीय मंत्री राज्य के लेल नीक काज नहि करि पएलाह. एकरा कारण बिहार पिछड़ल रहल. हुनका मे एतेक सामर्थ्य नहि छलन्हि जे ओ अपन बात के नीक सं राखि पाबिथिन्ह. बस बड़का-बड़का भाषण मे लागल रहलाह. एक दोसरा के चुटकी लए मे लागल रहलाह.
बेसि पाछा के गप छोड़ु... हाल के साल मे तं रामविलास पासवान जी... लालू प्रसाद यादव जी...नीतीश कुमार जी सभ रेल मंत्री रहलाह. मुदा बिहार मे रेल यातायात के अखनो हाल नीक नहि अछि. कोनो ट्रेन मे जाउ सीट... रिजर्वेशन मुश्किल सं मिलत...जतेक कंडम ट्रेन मिलत बिहार के लेल मिलत. सवारी गाड़ी के तं हाले नहि पूछु.
ई तं बस उदाहरण अछि सभ चीज मे सेहो इहे हाल अछि. ग्रामीण विकास... इंफ्रास्ट्रक्चर... स्वास्थ्य...टेलीफोन...संचार... उद्योग... फूड प्रोसेसिंग... पर्यटन सभ मे जे प्रगति होबाक चाही छल...से नहि भेल. जखन कि मंत्रालय सं लsक नीचा तक... बिहारी मंत्री...सांसद सं लsक दफ्तर के बाबू तक सभ ठाम अपन लोक. फेर ई हाल किएक?
लोकतंत्र मे कई बेर अपन हक के लेल लोक के आवाज उठाबय पड़ैत अछि. सभ नेते भरोसे नहि छोड़ु. हुनका हुरकाबैत रहिऔ. सदिखन कोनो नहि कोनो काज बताबैत रहिऔ. हर गाम... ब्लॉक...जिला सं दू चारि गुट होबाक चाही जे अलग-अलग तरह के मांग अपन इलाका लेल बेर-बेर करैत रहथुन्ह. हुनका अपन समस्या...परेशानी कष्ट सं बराबर अपडेट कराबैत रहिऔ... ओ भगवान नहि छथिन्ह जे मोन के बात जानि जएताह. बिना बतौने किछ नहि करताह.
एक बात ध्यान राखु. बिहार मे चुनाव होए वाला अछि. अखन केंद्रीय मंत्री सभ बिहार दौड़ताह. नेता सभ हाजिरी लगएताह. राहुल गांधी सेहो बिहार पर पूरा जोर देने छथिन्ह. 4 तारीख के समस्तीपुर... सहरसा दौरा पर आबि रहल छथिन्ह. अपन मांग हुनका आगां राखु. जतेक मंत्री... नेता आबय छथिन्ह अपन सभटा मांग आगां रखने जाउ. जरूरत पड़य तं चुनावी तारीख घोषणा होए सं पहिने अपन प्रतिनिधि सभ के मांग के संग दिल्ली दौड़ा दिअ.
एहि बेर साफ कहिऔ. हमर इलाका के विकास के लेल ई काज होएत त वोट देब नहि सं चुनाव के बाद अहांक पार्टी के विधायक आओर अहां के इलाका मे घुसय नहि देब. मुदा एकरा लेल अहां सभ वोटर मे विकास के ललक होबाक चाही. अपन गाम -घर मे दिल्ली... पंजाब... हरियाणा आओर दक्षिण भारत के गाम-शहर जकां देखय के इच्छा होबाक चाही.
अगर ऐना नहि अछि...विकास देखय के इच्छा नहि अछि. जेना अछि तेहने रहय चाहय छी. तखन कोए जीतय कि फर्क पड़ैत अछि? तखन विकास करय वाला नेता के छोड़ भाई- भतीजा...जाति...गाम...घर के काका...चाचा...मामा के वोट दिअउ. वोट सं पहिने हाथ जोड़ताह... पैर पड़ताह. मुदा ओकरा बाद...फेर तेहने के तेहने. विकास के लेल जाति... धर्म... काका-मामा के बंधन सं निकलय पड़त
आब फैसला अहांक करय के अछि. कि चाहय छी? अहां अपन विचार जरूर राखब. कि कहबाक अछि अहांके एहि विषय पर?


text:
नवका- पुरनका लेख सर्च करु...
हकार... दिल्ली में रवि दिन, 8 दिसंबर के मधुबनी लिटरेचर फेस्टिवल
दिल्ली में रवि दिन, 8 दिसंबर के मधुबनी लिटरेचर फेस्टिवल के शुभारंभ भ रहल अछि। मधुबनी लिटरेचर फेस्टिवल के आयोजन दिल्ली के इंदिरा गांधी राष्ट्रीय कला केंद... IGNCA मे कएल जा रहल अछि।
एहिठाम आबय मे सेहो कोनो दिक्कत नहि होयत... केन्द्रीय सचिवालय आ जनपथ मेट्रो स्टेशन सं पैदल आबि सकय छी।
एहि फेस्टिवल के शुभारंभ केरल के राज्यपाल आरिफ मोहम्मद खान जी करताह। रवि दिन कार्यक्रम 9 बजे भोरे शुरू भ जायत। अहाँ सभ के एहि फेस्टिवल लेल हकार अछि। एहि फेस्टिवल मे आबि आयोजक के मनोबल बढबियौ। फेस्टिवल के वक्ता में आग़ा खान संस्कृति ट्रस्ट के प्रोजेक्ट डायरेक्टर रतीश नंदा, IGNCA के सचिदानंद जोशी, JNU के मनिंद्र नाथ ठाकुर,गुजरात सेंट्रल यूनिवर्सिटी के वीसी आर एस दुबे, NBT के निदेशक श्रीमती नीरा जैन, GSDS के डायरेक्टर दीपंकर श्री ज्ञान जी छथिन्ह। मधुबनी लिटरेचर फेस्टिवल मिथिला सं बाहर भ रहल अछि। एकरा सफल बनएबाक दायित्व हमरा सभ पर अछि। आउ सभ गोटे मिल दिल्ली में सेहो एकरा सफल बनाबी।
सदस्यता लें टिप्पणियाँ भेजें (Atom)


text:
त्रिपुरा
त्रिपुरा उत्तर-पूर्वी सीमा पर स्थित भारतक एक राज्य छी।ई भारतक तेसर सभ सँ छोट राज्य छी जकर क्षेत्रफल १०,४९१ वर्ग किलोमिटर अछि। एकर उत्तर, पश्चिम आ दक्षिणमे बङ्गलादेश स्थित अछि जखन कि एकर पूर्वमे असम आ मिजोरम स्थित अछि।सन् २०११ मे ई राज्यक जनसङ्ख्या लगभग ३६ लाख ७१ हजार छल। अगरतला त्रिपुराक राजधानी छी। बङ्गाली भाषा आ त्रिपुरी भाषा एतय बाजल जाएवाला मुख्य भाषा छी। त्रिपुराक स्थापना १४म् शताब्दीमे माणिक्य नामक भारतीय-मङ्गोलियन आदिवासी मुखियाद्वारा कएल गेल छल, जे हिन्दू धर्म अपनेनाए छल। सन् १८०८ मे एकरा ब्रिटिश साम्राज्य जीत लेलक आ ई स्व-शासित शाही राज्य बनि गेल।सन् १९५३ मे ई भारतीय गणराज्यमे शाम ...
ⓘ बिप्लब कुमार देब
बिप्लब कुमार देब भारतीय राज्य त्रिपुराक राजनीतिज्ञ आ वर्तमान मुख्यमन्त्री छी । ओ ७ जनवरी २०१६ सँ त्रिपुरामे भारतीय जनता पार्टीक प्रदेश अध्यक्ष सेहो छी । ओ सन् २०१८ मे भेल त्रिपुरा विधानसभा चुनाव, २०१८ मे भाजपाक जितक सूत्रधार रहल । ओ ९ मार्च २०१८ कऽ त्रिपुरक दशम मुख्यमन्त्रीक रूपमे शपथ लेलक ।
1. शुरूआती जीवन आ शिक्षा
बिप्लब देबक जन्म त्रिपुराक राजधर नगर गाममे भेल छल, जे वर्तमानमे गोमती जिलाक अन्तर्गत आबैत अछि । एकर अभिभावक बङ्गलादेशक कचुया उपजिलासँ अछि । ओ विद्यालयी शिक्षाक समय त्रिपुरामे रहल आ उदयपुर कलेज सँ स्नातकक शिक्षा पूर्ण कएलाक बाद परास्नातकक शिक्षाक लेल ओ नयाँ दिल्ली आएल छल । जखन ओ १५ वर्ष बाद त्रिपुरामे पुनः आएल आ ओ राष्ट्रिय स्वयंसेवक सङ्घक पूर्व स्वयंसेवक सेहो रहि चुकल अछि आ पूर्वमे त्रिपुरा आदिवासी क्षेत्र स्वशासी जिला परिषदक चुनावमे भाजपाक लेल प्रचार सेहो करि चुकल अछि ।
2. राजनैतिक जीवन
नयाँ दिल्लीमे प्रवासक काल ओ भाजपाक पूर्व नेता के॰ एन॰ गोविन्दाचार्यक निजी सचिवक रूपमे कार्य केलक । एहि काल ओ बीजेपीक पूर्व सांसद आ वाजपेयी सरकारमे खानि आ खनिज राज्य मन्त्रि रहि रीता बर्माक निजी सहायकक रूपमे सेहो काम केलक । ओ मध्य प्रदेशक सतना लोक सभा निर्वाचन क्षेत्रसँ सांसद गणेश सिंहके सहायक सेहो रहल।
भारतीय जनता पार्टी द्वारा हुनका २०१५ मे राज्यक महासम्पर्क अभियानके प्रदेश संयोजकक रुपमे त्रिपुरा भेजि फरवरी २०१६ मे हुनका त्रिपुराक भाजपा प्रदेश अध्यक्ष बनाओल गेल । 8 अगस्त २०१७ मे देब द्वारा सुदीप राय बर्मनक नेतृत्वमे भारतीय राष्ट्रीय कांग्रेसक विधायक सभके भारतीय जनता पार्टीमे लाबऽमे मदद केनए छल ।
२०१८ मे भेल त्रिपुरा विधानसभा चुनाव, २०१८ मे बिप्लब कुमार देब द्वारा बनमालीपुर विधानसभा क्षेत्रसँ माकपाक अमल चक्रवर्ती कऽ ९५४९ भोटक अन्तरसँ पराजित केलक ।
त्रिपुराक मुख्यमन्त्री
९ मार्च २०१८ कऽ बिप्लब कुमार देब द्वारा त्रिपुराक दशम मुख्यमन्त्रीक रूपमे शपथ लेलक ।


text:
मिथिला क वैदुष्य १८ वी सदी मे पुनः किछु अवधि हेतु मंगरौनी मे जाग्रत भेल छल पंडितराज गोकुलनाथ उपाध्याय एवं हुनक वंश द्वारा । महामहोपाध्याय पीताम्बर उपाध्याय ‘विद्यानिधि’ के पुत्र न्याय,मीमांसा,ज्योतिष,कर्मकांड के उद्भट पंडित ‘तार्किक कुलगुरु’गोकुलनाथ उपाध्याय,हुनक पुत्र ‘सर्वस्वदाता’ महामहोपाध्याय रघुनाथ, हुनक पौत्र महामहोपाध्याय भवानीदत्त के वैदुष्य के कारण मंगरौनी बंगाल के नवद्वीप और बनारस के सामान ज्ञान-विज्ञान के प्रख्यात केंद्र छल । उक्त भवानीदत्त के पुत्र छलाह शंकरदत्त जे १८५७ के क्रांति-नायक वीर कुंवर सिंह के गुरु छलाह । गोकुल नाथ उपाध्याय के एक भाय मदन उपाध्याय भारी तांत्रिक ओ सिद्ध पुरुष छलाह जनिका कारणे मंगरौनी तंत्र-विद्या केंद्र के रूप मे सेहो प्रसिद्ध छल । निकटस्थ भौआरा के तिरहुत-राजधानी के राजा राघवसिंह, प्रताप सिंह आदि द्वारा राजकीय संरक्षण हिनका लोकनि के प्राप्त छल-से अनुमान होईत अछि ।
यामलसारोद्धार के एक अप्रकाशित संस्कृत अभिलेख जे पंडित भवनाथ झा के सौजन्य सँ प्रकाश मे आयल अछि और जे १५-१६ वी सदी के रचना प्रतीत होईत अछि, के अनुसार कोकिलाक्षी भगवती अर्थात कोइलख ग्राम के पश्चिम कमला नदी के पुरबी तट पर गहन वन मे मंगल- मठ अछि जतय ज्ञान-विज्ञानं दायिनी चतुर्भुजा भगवती छथि और जे एक पैघ विद्या-केंद्र अछि । एहि मंगलवनी लग कमला के पश्चिमी तट पर बृहत् मधुवन अछि । उक्त भौगोलिक विवरण मंगलवनी यानि मंगरौनी तथा मधुवन यानि मधुबनी के पहचान स्थापित करैत अछि । संगहि मंगरौनी के एक विद्या-केंद्र के रूप मे उल्लिखित करैत अछि । हरिपुर-लोहा-जगतपुर बाटे बहैत कमला धार के एक धारा पहिने मंगरौनी के दक्षिण और मधुबनी के उत्तर सँ होईत चकदह बाटे ककना वला कमला धार सँ बहैत छल । नक्शा मे ई आई ‘छुतहरी धार’ के रूप मे अंकित अछि| एहि धार के पूरब मंगरौनी तथा पश्चिम मधुबनी पडैत अछि ।
दरभंगा गजेटियर १९६४ मे उल्लेख अछि जे मंगरौनी मे २४ टा पोखरि छैक । एहन पैघ विद्या-केंद्र जे मंगरौनी छल, हेतु कोनो आश्चर्य नहि । संगहि कमला कात क गाम मंगरौनी मे एतेक पोखरि के अवस्थिति एतय जल-प्रबंधन के वैज्ञानिक नीति के रेखांकित करैत अछि । मंगरौनी बौद्धिक दर्शन एवं सेकुलर विकास- दुनू मे अग्रगण्य छल । पंजी-अभिलेख मे फंदह्वार सँ उपनामित अछि मंगरौनी । फंदह्वार और पलिवार मंगरौनी के रूप मे पंजी अभिलेख मे एकर उल्लेख मंगरौनी के प्राचीनता और विशिष्टता के द्योतक थिक । काशी प्रसाद जायसवाल शोध संसथान पटना द्वारा ई अभिलेखित कयल गेल अछि जे मंगरौनी पुरातत्व के दृष्टिकोण सँ आरंभिक मध्य काल के स्थल अछि ।
मंगरौनी सरिपहुं मिथिला के एक प्राचीन धरोहर थिक ।


text:
> मैथिली महायात्रा कार्यक्रम मे जुटलाह बुद्धिजीवी लोकनि
कलकत्ता: रविदिन अंतर्राष्ट्रीय संस्था दहेज मुक्त मिथिला द्वारा आयोजित संगोष्ठी आ कविगोष्ठी मे बजैत डॉ. फणिकान्त मिश्र अपन विचार प्रकट करैत बजलाह जे मैथिल मे एकताक पूरा अभाव अछि. जाहि दिन मैथिल अपन भाखा, अपन माटि-पानि आ अपन अस्तित्वक प्रति सजग भ' जायत, ओकरा ओकर अधिकारसं केओ वंचित नहि क' सकै छै. भारतीय पुरातत्व सर्वेक्षणक पूर्वी क्षेत्र केर निदेशक डॉ. फणिकान्त मिश्र बजलाह जे मिथिला विश्वक प्राचीन सभ्यतामे सं अछि. एकर पुरातात्विक सर्वेक्षण बहुत आवश्यक छैक आ ओ बहुत रास मिथिला बेस प्रोजेक्ट सभ पर काज क' रहल छथि. ओ कहलनि जे मिथिला बुधिमे सदा अग्रणी रहल मुदा एकता नहि रहने हम सभ छिन्न-भिन्न भेल छी.
वरिष्ठ साहित्यकार रामलोचन ठाकुर एहि अवसर पर कोलकाताक योगदान केर चर्च केलनि. ओ बजलाह जे मैथिली मे एखन बहुत रास काज करबाक छै आ एहि लेल युवा लोकनि कें आगू आबय पड़तनि. 'मैथिली-मिथिलाक प्रति कोलकाताक योगदान' विषय पर आयोजित गोष्ठी मे प्रवीण नारायण चौधरी कहलनि जे दुनू पार मैथिलकें एकजुट भ' कुरीतिक विरुद्ध आवाज उठबय पड़तैक. एकसंग मिलि विकास पर जोड़ देबय पड़तैक. नेपाल सं आएल मैथिल युवा कार्यकर्ता निराजन झा सेहो अपन बात रखलनि.
गोष्ठीमे भास्कर झा, गंगा झा, भवनाथ झा, मिथिलेश कुमार झा, रत्नेश्वर झा आदि लोकनि अपन आलेख पढ़लनि जे कोलकाताक योगदान पर आधारित छल. कविगोष्ठीमे राजीव रंजन मिश्र, भास्कर झा, प्रवीण चौधरी, उमाकांत झा बक्शी, कृष्णचन्द्र झा 'रसिक', नबोनारायण मिश्र, अनमोल झा आदि कवि कविता पाठ केलनि. एहि अवसर पर समाजसेवी कामदेव झा सहित महानगरक अनेक बुद्धिजीवी लोकनि उपस्थित छलाह.


text:
कलकत्ता. मिथिला विकास परिषद् केर केन्द्रीय कार्यालय मे दिवंगत साहित्यकार जीवकांत केर स्मृति सभा शनिदिन (२१ सितम्बर) आयोजित कयल गेल. सभा मे परिषद् कार्यकर्ता सहित मैथिली नेही लोकनि उपस्थित भेलाह. परिषद् अध्यक्ष अशोक झा जीवकांत केर निधन भेने मैथिली साहित्य कें बेस क्षति भेल अछि, बतओलनि. मैथिली नेही लोकनि अपन-अपन वक्तव्य सेहो रखलनि.
सभा मे साहित्य अकादेमी केर संयोजिका वीणा ठाकुर, प्रख्यात लेखक सुरेश्वर झा सेहो उपस्थित छलाह. एकर संगहि कार्यक्रम मे बिनय भूषण, अमरनाथ झा 'भारती', आमोद कुमार झा, रत्नेश्वर झा, चन्दन कुमार झा, अंजय चौधरी आदि साहित्यकार लोकनि जीवकांतक प्रति अपन विचार रखलनि. (Report: मिथिमीडिया ब्यूरो)
सभा मे साहित्य अकादेमी केर संयोजिका वीणा ठाकुर, प्रख्यात लेखक सुरेश्वर झा सेहो उपस्थित छलाह. एकर संगहि कार्यक्रम मे बिनय भूषण, अमरनाथ झा 'भारती', आमोद कुमार झा, रत्नेश्वर झा, चन्दन कुमार झा, अंजय चौधरी आदि साहित्यकार लोकनि जीवकांतक प्रति अपन विचार रखलनि. (Report: मिथिमीडिया ब्यूरो)


text:
एहि बेरक आईएससी...12वीं परीक्षा में 3 लाख 43 हजार 898 छात्र शामिल भेल छलखिन्ह.
एहि बेर आईएससी परीक्षा मे बेगूसराय जिला के
बिशुनपुर के एमआरजेडीआई कॉलेज के पीयूष कुमार 92 प्रतिशत मार्क के संग पूरा बिहार मे टॉप करलाह. सभ सं नीक गप ई जे टॉप थ्री मे एहि कॉलेजक छात्र छथिन्ह.
टॉप मे दोसर स्थान पर रहलाह राम प्रवेश कुमार जी आओर तेसर स्थान पर रहलीह टॉपर पीयूष जीक बहिन इला कुमारी.
रामप्रवेश के 90.6 प्रतिशत आओर इला के 90.4 फीसदी अंक मिललन्हि.
एकटा बात आओर टॉप टेन मे सं पांच छात्र एमआरजेडीआई कॉलेज छथिन्ह. एहि हिसाब सं बेगूसराय के एहि कॉलेज के रिजल्ट उम्मीद सं नीक रहल अछि.
आओर हां एहि बेर टॉप-15 के 19टा छात्र-छात्रा मे सं छह टा समस्तीपुर... पांच-पांचटा बेगूसराय आओर पटना के...दूटा दरभंगा के... आओर एकटा मधेपुरा के छथीह प्रीति यादव... प्रीति जी पूरा बिहार मे बारहम स्थान प्राप्त करलीह.
सभ विद्यार्थी के हमरा तरफ सं शुभकामना. खूब नाम कमाउ... खूब आगां जाउ.


text:
हलुआ
हलुआ (या हलवा, हलावा, हलेवेह, हेलवा, हलवाह, हालवा, हेलावा, हेलवा, हलवा, अलुवा, चालवा, चलवा) कयन प्रकारक मिठ मिठाईके सन्दर्भित करैत अछि, जकरा समुचा मध्य पूर्व, दक्षिण एसिया, मध्य एसिया, पश्चिम एसिया, उत्तरी अफ्रिका, पूर्वी यूरोप, माल्टा आ यहुदी जगतमे खानामे प्रयोग कएल जाइत अछि ।
शब्द हलवा (अरबी हलवा حلوى सँ) कऽ प्रयोग दुई प्रकारक मिठाईके वर्णनक लेल कएल जाइत अछि:
- आटा-आधारित: एहि प्रकारक हलुआ किछ जिलेटिनी होइत अछि तथा अन्नक आटा, अधिकतर सूजीसँ बनायल जाइत अछि । प्राथमिक सामग्री, तेल, आटा आ चीनी छी ।
- बदाम-मक्खन-आधारित: एहि प्रकारक हलुआ भुरभुरा होइत अछि आ आमतौर पर ताहिनी (तिलक पेस्ट) या अन्य नट मक्खन, जेना सूर्यमुखीके बियाक मक्खन. प्राथमिक सामग्री नट मक्खन आ चीनी छी ।[१]
सन्दर्भ सामग्रीसभ[सम्पादन करी]
- ↑ Davidson, Alan (1999). The Oxford Companion to Food. Oxford: Oxford University press. pp. xx + 892. आइएसबिएन 0-19-211579.


text:
दुनिया भरिमे होइत कोरोना वायरस वैक्सीनके ट्रायलके परिणाम आबय लागल अछि. अहिके संगहे वैक्सीन ट्रायलक अगिला चरणमे पहुंचय लागल अछि. अमेरिकाक मॉडर्ना इंकके बाद आब फाइजर (Pfizer Inc) सेहो अपन तेसर आओर अंतिम चरणके ट्रायलमे पहुंच गेल अछि. फाइजर जर्मनीक बायोटेक फर्म BioNTech के संग साझेदारी कयने अछि. फाइजरके वैक्सीन कैंडिडेटक नाम BNT162b2 अछि.
मॉडर्नाके जकाँ फाइजरक कैंडिडेट सेहो मैसेंजर आरएनए वैक्सीन (mRNA vaccine) पर आधारित अछि. अहि तरहके वैक्सीन मैसेंजर आरएनएके संशोधित कय कोशिका सभके माध्यम सँ वायरसके ओहि हिस्सेके दुबारा बनबैत अछि. जाहिके चिन्हनाइ मुश्किल होयत अछि.
समयके बचेबाक लेल फाइजर अपन वैक्सीनके एक संग दु चरणमे ट्रायल करत. मॉडर्ना जकाँ अहि वैक्सीनके ट्रायल 30,000 लोक पर कयल जायत. अहि ट्रायल 18 सँ 85 साल के लोक पर कयल जायत आओर इ ट्रायल मात्र अमेरिकामे नहि बल्कि दुनिया भरिमे 120 जगह सभ पर कयल जायत.
जँ इ वैक्सीन अपन अंतिम ट्रायलमे सफल होयत अछि तँ फाइजर-बायोएनटेक अहि वर्ष अक्टूबर तक अमेरिकी ड्रग रेगुलेटर के लग एकरा मंजूरी के लेल पठायत. मंजूरी भेटलाके बाद कंपनीके योजना अहि वर्षके अंत तक वैक्सीनके 10 करोड़ डोज तैयार करवाक प्लान छै.
कतय तक पहुँचल भारतके वैक्सीन?
भारतमे कोरोना वायरसक अनेको वैक्सीनक ट्रायल चलि रहल अछि. भारत बायोटेकके वैक्सीन आओर अहमदाबाद स्थित कैडिलाके वैक्सीनक ह्यूमन ट्रायल भ’ रहल अछि. अहिके छोड़ि भारतमे कोरोना वायरसके छहटा दोसर वैक्सीन सेहो बनायल जा रहल अछि जे अपन प्री-क्लिनिकल ट्रायलमे अछि. प्री-क्लिनिकल ट्रायलमे वैक्सीनक टेस्ट छोट जानवर सभ पर कयल जायत अछि.
भारत बायोटेक आओर कैडिला दुनु एक दूसरके उम्मीदवारके ट्रायल कय रहल अछि. भारत बायोटेक अपन दोसर वैक्सीन कैंडिडेटके लेल अमेरिकाके थॉमस जेफरसन यूनिवर्सिटीके संग हाथ मिलेने अछि.


text:
मुख्य पृष्ठ सभटा टैग LockdownExtended
Tag: LockdownExtended
सीएम नीतीश करता हाइ लेवल मीटिंग, बिहार मे एक बेर फेर...
पूरा बिहार मे फेर सं लॉकडाउन भ' सकेत अछि। राज्य सरकार एहि प्रस्ताव पर गंभीर रूप सं विचार क' रहल अछि। एकर मंगलदिन क' फैसला लेल जायत। लॉकडाउन 31 जुलाई धरि भ' सकेत अछि।
नीतीश सरकार केर फैसला- संक्रमण वला क्षेत्र मे लॉकडाउन जारी रहत
कोरोनावायरस कें बढ़यत संक्रमण कें देखैत बिहार सरकार ई फैसला लेने अछि जे की संक्रमण वला क्षेत्र मे लॉकडाउन जारी रहत। मुख्यमंत्री नीतीश कुमार जदयू कें वर्चुअल सम्मेलन कें दौरान एकर ऐलान केलनि।
बिहार मे 15 जून तक लागू भेल लॉकडाउन 5 केर प्रावधान,...
केंद्रीय गृह मंत्रालय द्वारा लॉकडाउन 5.0 कें नव गाइडलाइन जारी को देल गेल अछि। एकर प्रावधान देश मे एक जून सं लागू भ' रहल अछि, बिहार मे अलगा 15 जून तक कोनो राहत मिलइत नै देखा रहल अछि। राज्य मे लॉकडाउन 5.0 ( Lockdown 5.0) कें तहत 15 जून तक लाकडाउन 4.0 केर प्रावधान लागू रहत।


text:
कलकत्ता : मैथिली साहित्यिक गोष्ठी 'संपर्क' रविदिन सांझ नवीन प्रकाशन कार्यालयमे भेल. नवीन चौधरीक अध्यक्षतामे आयोजित गोष्ठीमे मैथिलीक कतिपय साहित्यकार अपन टटका रचना सुनओलनि जाहिपर त्वरित प्रतिक्रिया देल गेल. कामेश्वर झा 'कमल', अनमोल झा, चंदनकुमार झा, गंगा झा, रूपेश त्योंथ सहित नवीन चौधरी रचना पढ़लनि. गोष्ठीमे रामलोचन ठाकुर, देवीशंकर मिश्र, मिथिलेश कुमार झा, योगेन्द्र पाठक 'वियोगी', लखनपति झा आदि लोकनि पठित रचनापर प्रतिक्रिया देलनि.
एहि गोष्ठीमे अनमोल झा केर लघुकथा संग्रह 'से जे कहैत रही' विमोचित भेल. नवीन चौधरी अपन उदगारमे कहलनि जे संपर्क केर ई उपलब्धि भेलैक जे पोथीक विमोचन एतय भेलैक अछि. मिथिलेश कुमार झा जनओलनि जे ई चारिम खेप अछि जे संपर्कमे विमोचन भेल अछि. अनमोल झा केर ई पांचम पोथी अछि. एहिसं पहिने हिनक लघुकथा संग्रह 'समय साक्षी अछि', ई जे समय अछि, टेकनोलजी आ एक बाल कविता संग्रह 'चन्दा मामा आउ-आउ' प्रकाशित छनि. मूल रूपसं मधुबनीक नरुआर गामक निवासी अनमोल झा 'मैथिली लघुकथाक स्वरूप : विश्लेषणात्मक अध्ययन' पर पीएचडी क' रहलाह अछि.
(रिपोर्ट : मिथिमीडिया ब्यूरो)


text:
मिथिलाक ह्रदयस्थल दरभंगा जल्दीए देश के पर्यटन मानचित्र सं जुड़ि जाएत. दरभंगा के विकसित करय के काज सेहो भs रहल अछि. पर्यटन के लेल जेहि स्थान के विकसित कएल जाएत ओहि मे अहिल्यास्थान... कुशेश्वरस्थान... संकटमोचन मंदिर... हराही पोखर शामिल अछि. पर्यटन मानचित्र सं एहि स्थान सं जोड़य लेल सरकार के दरभंगा राज कैम्पस... काली मंदिर... किला... दरभंगा किला
म्यूजियम पर सेहो ध्यान देबय पड़तन्हि. म्यूजियम मे मिथिला कला केंद्र बनाबय के कोशिश सेहो चलि रहल अछि. मुदा एहि के लेल सरकार के सभ सं बेसि ध्यान बुनियादी सुविधा पर ध्यान देबय के जरूरत अछि. दरभंगा मे अखन रोड के जे हाल अछि ओहि मे त बाहर के लोक एक बेर अएला के बाद फेर आबय सं कान पकड़ि लेताह. सड़क सम्पर्क नीक जकां बनाएल जाए.
बिजली सेहो एकटा बड़का परेशानी अछि.
दरभंगा मे मिथिला सं जुड़ल सामान सभ के विशेष दोकान सेहो खोलल जएबाक चाही. जेहि मे मधुबनी पेंटिंग... मखान... सिकी कला सं जुड़ल सामान सभ रहय. अपना ओहि ठाम सिकी सं पेटार... पौती... डलिया नीक–नीक डिजायन के बनाएल जाएत अछि. मेला- ठेला मे अहां लकड़ी के खिलौना देखैत होएब ओ खासकर मिथिले मे मिलत. ओ सभ सेहो राखल जा सकैत अछि. कई ठाम कपड़ा के जे कतरन होए छै ओकर नीक-नीक चीज बनाक बेचल जाएत अछि. अगर अहां देश भर के पर्यटन स्थल पर गेल होएब त ओहिठामक बड़का –बड़का स्टोर मे एहन चीज सभ बिकैत देखने होएब. एकरे संग ओहि स्टोर मे मैथिलीक किताब...पोथी सभ सेहो रहबाक चाही जेहि सं लोक मैथिली साहित्य के आनन्द सेहो ल सकथिन्ह. एहि ठाम सिर्फ मैथिली मे नहिं बल्कि मिथिला सं जुड़ल हिन्दी- अंग्रेजी सहित दोसर भाषाक पोथी सेहो उपलब्ध होबाक चाही.
दरभंगा के पर्यटन मानचित्र सं जोड़ल जा रहल अछि नीक गप अछि. मुदा एकरे संग सरकार के चाही जे दरभंगा सं आगां बढ़ि विद्यापति जीक जन्मस्थान बिस्फी के सेहो जोड़ल जाय. कपिलेश्वर स्थान... उच्चैठ भगवती स्थल के सेहो नक्शा सं जोड़ल जा सकैत अछि. तमिलनाडु मे एक जगह अछि कोरोमंडल ऑर्टिस्ट विलेज... ई पूरा के पूरा गाम कलाकार सभ के अछि. एहिटाम के ऑर्टिस्ट सभ सं मिलय के लेल दुनिया भर के लोक सभ आबय छथिन्ह. एहिना मधुबनी के पास के गाम रांटी... जितबारपुर... रशिदपुर के मधुबनी पेंटिंग ऑर्टिस्ट विलेज के रूप मे बढ़ावा देल जा सकैत अछि. मिथिला पेंटिंग के लेल पहिल पद्मश्री जीतय वाली गंगादेवी जीक गाम रशिदपुर मे जाए के लेल त अखन धरि ठीक सड़क तक नहि अछि. जखन कि एहिठाम घर-घऱ मे बच्चा-बच्चा मधुबनी पेंटिंग के कलाकार सं कम नहि छथि. मधुबनी सं 12 किलोमीटर दूर राजनगर त अखनो आसपास के लोक के लेल एकटा पर्यटन स्थल अछिए. नया साल मे राज कैम्पस मे एहिठाम भारी भीड़ रहैत अछि. दूर-दूर सं लोक सभ आबैत छथिन्ह.
कोनो जगह एक बेर पर्यटन मानचित्र सं जुड़ि गेल आओर अगर ओकरा बारे मे नीक सं प्रचार-प्रसार कएल गेल... नीक सं प्रमोशन भेल त ओहिठाम विदेशी पर्यटक सभ के अनाय शुरू भs जाएत अछि. फेर ओहि इलाका के लोक के रोजगार के एकटा नबका द्वार खुलि जाएत अछि. विकास फेर पाछा नहि रहैत अछि. लोक के जीवन स्तर सेहो नीक होबय लागैत अछि. मिथिलांचल के ग्रामीण पर्यटन के रूप मे सेहो बढ़ावा देल जा सकैत अछि. अहां सभ के कि लगैत अछि ? सरकार के एहि सभ के लेल कि सभ करय के जरूरत छनि ? कोन- कोन आओर क्षेत्र अछि जकरा एहि मानचित्र सं जोड़ल जा सकैत अछि ? कोन कोन चीज के बढ़ावा देबय के जरूरत अछि ?


text:
व्यास (ऋषि)
महर्षी वेदव्यासक भगवान विष्णुक २४ अवतारसभमे एक अवतार मानल जाएत अछि । हुनकर नाम कृष्ण द्धैपायन छी । श्री मद्देवीभागवतक अनुसार महर्षि वेदव्यास प्रत्येक द्वापर युगमे अवतरित होएत अछि । एतय सँ पहिने २८ टा व्याससभ अवतरित भेल पुष्टी कएल गेल अछि ।[१]
व्यास ऋषिक जन्मसंपादित करें
व्यास ऋषिक जन्मके प्रसङ्गमे दमौली सँ ८ कि.मि. पूर्व छाब्दी बाराहक मन्दिरसँ करिब ५० मिटर पश्चिम दिशाक कुण्डमे व्यासक माता सत्यवतीक जन्म भेल छल । मत्स्यक रूपसँ जन्म होए सँ ओ कुण्डक नाम मच्छे कुण्ड रहल आएल कथन अछि । सत्यवती ६-७ बर्षक छोट बालिका होएत काल घुमैत फिरैत दमौलीमे मलाहसभक नाव चलैत ठाममे पहुँचल आ ओ मलाहसभके एतेक छोट ममता रुपी बालिकाक देख घरमे जाए किछ दिन पालन पोषण केलक । ओ समय पराशर ऋषिक आश्रम सेहो दमौलीक नजदीक छल । घुमैत फिरैत एकदिन पराशर ऋषि आर सत्यवातीक भेट भेल ।
सन्दर्भ सामाग्रीसंपादित करें
- ↑ श्रीमद्देवीभागवत


text:
दिल्ली के सभ सं पॉश इलाका मे सं एक हौज खास... आओर एहि हौज खास मे स्थित अछि इंडियन पॉलिसी फाउंडेशन. India Policy Foundation...यानी भारतीय नीति प्रतिष्ठान के सेमीनार कक्ष मे एहि दांत किटकिटा देबय वाला ठंड मे भ रहल छल गरमागरम बहस. बहस के केर मुद्दा छल वर्तमान परिदृश्य मे न्यू मीडिया.
बहस के मुख्य वक्ता छलाह वरिष्ठ पत्रकार रामबहादुर राय जी. पत्रकारिता जगत मे रामबहादुर राय जीक नाम काफी सम्मान सं लेल जाए छनि. आब जखन राय जी कमान संभालने छलखिन्ह त सुनय वाला लोक सेहो कहां पाछा रहय वाला छलखिन्ह. सेमीनार कक्ष ठसाठस भरि गेल. लोक के ठाड़ भs बहस के सुनय पड़लन्हि.
रामबहादुर जीक कहनाय छलन्हि जे एहि न्यू मीडिया के कारण देश-दुनिया मे व्यापक बदलाव आएल अछि. समाचार...न्यूज के स्वरूप बदलि गेल अछि. मीडिया के आब कोनो सीमा नहि रहल अछि. एकर पहुंच व्यापक भ गेल अछि. आब न्यूज़ के लेल लोक कोनो खास समाचर पत्र पर निर्भर नहि रहि गेलाह. आब हर आदमी रिपोर्टर अछि...आओर हर आदमी संपादक.
जतय जे देखय छथिन्ह ओकरा लोक के पास पहुंचा दैत छथिन्ह. एहि पर रायजी एकटा सवाल सेहो ठाड़ करलखिन्ह जे एहि सं खबर के साख... ऑब्जेक्टिविटी पर प्रश्नचिन्ह सेहो लागि गेल अछि. पहिने ई छल जे सब एडिटर...चीफ सब... न्यूज एडिटर... एडिटर सं भ क ओ खबर लोक के पास पहुंचैत छल. समाचार के तत्व के ध्यान राखल जाएत छल. मुदा ई न्यू मीडिया मे खत्म भ गेल अछि.
रामबहादुर जी इहो कहलखिन्ह जे न्यू मीडिया के कारण एकटा नवका मीडिल क्लास पैदा भ गेल अछि. जे अपना हिसाब सं चलि रहल अछि. ई मीडिल क्लास... ई मीडिया बोलि त बहुत किछ रहल अछि मुदा कहि किछ नहि रहल अछि. न्यू मीडिया मे एहि मीडिल क्लास के प्रभुत्व बढैत देखि बड़का-बड़का कॉरपोरेट हाउस सेहो जमि क पाई झोंकनाए शुरू करि देलक अछि.
एहि क्रम मे ओ सन ग्रुप... डीबी कॉर्प... इंडियाटाइम्स... सीएनएन-आईबीएन ग्रुप के तरफ सं लगाएल जा रहल पाई के जिक्र सेहो करलखिन्ह. हुनकर इहो कहनाए छलन्हि जे बड़का-बड़का घराना आई-काल्हि एहन लोक सभ के संपादक मंडल मे राखि रहल छथिन्ह जिनका पत्रकारिता सं कोनो लेना-देना नहि रहय छनि.
युवा पत्रकार विनय कुमार झा जीक एहि सवाल पर कि ओ आब अपना के पत्रकार कहय पर शर्म महसूस करय छथिन्ह...राय जीक कहनाए छलन्हि जे पहिने दस टा मे सं 7टा लोक पत्रकार पर भरोस करय छलखिन्ह मुदा आई एहन हाल भ गेल अछि जे दसटा मे सं मात्र तीनटा लोक पत्रकार पर विश्वास करय छथिन्ह. एहि पर चिंता जताबैत ओ कहलथिन्ह जे न्यू मीडिया के पत्रकार के ई कोशिश करबाक चाही जे हुनकर भरोस कम नहि हो. एकरा लेल जे कहुं... सत्य कहुं... सीधा कहुं आओर सही माहौल मे कहुं.
रायजी इहो कहलखिन्ह जे न्यू मीडिया के कारण पत्रकारिता के चरित्र बदलल अछि. मुदा ओ एहि बात पर जोर देलखिन्ह जे नवका पत्रकार के परम्परागत मीडिया आओर न्यू मीडिया दूनु के बीच तारतम्य बना क चलबाक चाही. दूनु के साधि क चलबाक चाही. विकिलिक्स आओर टेप लीक मामला के जिक्र करैत ओ कहलखिन्ह जे दुनिया के एहि सं न्यू मीडिया ते ताकत के एहसास भ गेल अछि.
आई-काल्हि नीरा राडिया टेप लीक के लsक जे हो-हल्ला भ रहल अछि ओहि पर हुनकर कहनाए छलनि जे अखन आलोक मेहता वाहवाही लूटि रहल छथिन्ह... जखन कि ई मामला हुनका पास छह मास पहिने गेल छलन्हि. तखन हुनकर मालिक हुनका डांटि क शांत करा देने छलखिन्ह. तखन आउटलुक एहि स्टोरी के नहि करने छल.
राय साहेब के विचार पर हां मे हां मिलाबैत संडे इंडियन के संपादक ओंकारेश्वर पांडेय जी कहलखिन्ह जे सच मे न्यू मीडिया बोलि त बहुत किछ रहल अछि कहि किछ नहि रहल अछि. न्यू मीडिया के आड़ मे लोक आन के तान लिख रहल छथिन्ह. जे नहि अएबाक चाही सेहो आबि रहल अछि मीडिया मे. कोनो नियंत्रण नहि रहि गेल अछि.
एहन मे ओ शंका जतैलखिन्ह जे अगर हम नहि चेतलौं त सरकार हमरा पर नियंत्रण कसि सकैत अछि. सरकार अपन रेगुलेशन लाबि सकैत अछि. लोक सं संयम बरतबाक चाही. सजग भ क काज करबाक चाही.
ओंकारेश्वर जीक बाद बारी अएलैन पीटीआई के नीरज भूषण जीक. नीरजभूषण डॉट कॉम ... भारत बोलेगा डॉट कॉम आओर पीटीआई डायरी के संचालक नीरज जी के जोशीला भाषण सुनि लोक सभ सेहो जोश सं भरि उठलाह. रामबहादुर जी आओर ओंकारेश्वर जीक राय पर अपन असहमति जताबैत ओ कहलखिन्ह जे ओ न्यू मीडिया नामे सं सहमत नहि छथिन्ह.
नीरज जीक साफ कहनाए छलन्हि जे... जे नया अछि ओ न्यू अछि आ न्यूज़ अछि. पेपर के बाद रेडियो न्यू छल... रेडियो के बाद टीवी आओर टीवी के बाद इंटरनेट न्यू अछि. मुदा जखन लोक टीवी के न्यू मीडिया नहि कहलक तखन एकरा केना कहि सकय छी. आई अगर अमेरिका मे लोक के पता चलतन्हि जे न्यू मीडिया पर हम बहस करि रहल छी त ओ हंसताह.
ओ साफ कहलखिन्ह जे न्यू मीडिया के लsक जे हौवा ठाड़ करय चाहय छथिन्ह ओ सफल नहि होताह. इंटरनेट...ब्लॉग...वेबसाइट के कारण लोक नीक काज करि रहल छथिन्ह. बड़का-बड़का लोक जे खबर के दबाबए चाहैत अछि ओकरा लोक सामने लाबि रहल छथिन्ह. जे खबर के अखबार...टीवी आओर पीटीआई जैसन एजेंसी रोकय चाहैत अछि ओ एहि के कारण लोक के सामने आबि रहल अछि.
एकरे संग ओ इहो कहलखिन्ह जे बड़का-बड़का एजेंसी आओर समाचार घराना जे गलत खबर लोक के पास परोसि रहल अछि ओकर जवाब ई न्यू मीडिया द रहल अछि. ओकर प्रोपेगेंडा के ई पर्दाफाश करि रहल अछि. एकरा लेल ओ अमेरिकी राष्ट्रपति बराक ओबामा के भारत यात्रा के समय खर्च के लsक देल गेल गलत खबर के उदाहरण सेहो देलखिन्ह.
ओ साफ कहलखिन्ह जे एकरा सं डरय के नहि एकरा साथ देबय के जरूरत अछि. ओंकारेश्वर जीक बात पर ओ कहलखिन्ह जे सरकार लाsक त देखाबौ रेगुलेशन... हम कोनो नियामक... नियंत्रक सं डरय वाला नहि छी. ओ एहि मीडिया मे कदम राखल वाला नवका पत्रकार के जोश सं भरि देलखिन्ह. सभ के कहलखिन्ह चिंता नहि करु जमि क जे देखय छी लिखु.
जनोक्ति.कॉम युवा संपादक जयराम विप्लव कहलखिन्ह जे राडिया मामला के बाद सत्ता के वाच डॉग कहय जाए वाला लोक आब बस डॉग बनि क रहि गेलाह. विकिलीक्स के तारीफ करैत ओ कहलखिन्ह जे एकटा सूरज उगल अछि मुदा ओ पूरब में नहि बल्कि पश्चिम मे उगल अछि. ओ इहो कहलखिन्ह जे न्यू मीडिया के कारण लोक के नवका अवसर हाथ लगलन्हि अछि.
कार्यक्रम के आखिर मे युवा पत्रकार अमिताभ भूषण जी लोक के एकदम सं जोश मे भरि देलखिन्ह. अपन जोरदार बहस मे ओ कहलखिन्ह जे आई काल्हि मीडिया मे दलाल टाइप लोक के भरमार भ गेल अछि. ब्लैकमेल करि लोक के परेशान करि कमाई के एकटा नवका धंधा शुरू करि देने अछि. पाई बनाबए लेल नवका नवका रास्ता अख्तियार करि रहल छथिन्ह. ओ नवका पत्रकार के जोश सेहो बढ़ौलखिन्ह.
एहि सं पहिने India Policy Foundation के निदेशक राकेश सिन्हा एहि बहस के शुरू करलखिन्ह. न्यू मीडिया के महत्व पर प्रकाश डाललखिन्ह. ओ कहलखिन्ह जे न्यू मीडिया काफी तेजी सं अपन जगह बना रहल अछि...आओर हमरा सभ के एकर चुनौती के ध्यान मे राखि आगां बढ़बाक चाही. ओ आईपीएफ के तरफ सं कएल जा रहल काज के सेहो जिक्र करलखिन्ह.
राकेश जीक ई प्रयास काफी सराहनीय अछि. एहि तरहक बहस... परिचर्चा बीच-बीच मे होएत रहबाक चाही. आओर एहि बहस मे आर्थिक पक्ष वाला मुद्दा जे बाचल रहि गेल ओकरा सेहो सुलझाबय लेल जल्दीए एकटा दोसर परिचर्चा करएबाक चाही. जेहि सं अमिताभ भूषण जीक जकां तमाम नवका पत्रकार... ब्लॉगर के पाए कमाएक के किछ रास्ता खुलि पएतन्हि.
एहि बहस मे विचारमीमांसा के संपादक और ब्लॉगप्रहरी नेटवर्क के संस्थापक कनिष्क कश्यप पावर प्वाइंट प्रेजेंटेशन सं न्यू मीडिया के बारे मे लोक के जानकारी सेहो देलखिन्ह. एहि सं लोक के न्यू मीडिया ते बारे मे काफी किछ जानय लेल मिललन्हि.
एहि बहस मे वरिष्ठ पत्रकार उदय सिन्हा... मीडिया मीमांसा के उमेश चतुर्वेदी ... स्वतंत्र पत्रकार आशुतोष... दूरदर्शन केर ज्ञानेंद्र पाण्डेय... आरटीआई एक्टिविस्ट डी एन श्रीवास्तव... विस्फोट.कॉम केर संजय तिवारी... फ़िल्मकार भवेश नंदन झा... पत्रकार दीनबंधु सिंह... जनोक्ति.कॉम केर पत्रकार विशाल तिवारी ... पत्रकार अवनीश सिंह... ब्लॉगर आशीष मिश्रा... स्त्री विमर्श .कॉम के कनुप्रिया... आओर युवा पत्रकार दीपाली पाण्डेय संग कइटा पत्रकार आओर छात्र सेहो शामिल भेलाह.


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
रबीन्द्र नारायण मिश्र
लजकोटर (धारावाहिक उपन्यास)
३०म खेप
-३०-
जहिन-जहिना हमर सामर्थ्य बढ़ैत गेल तहिना-तहिना हमरा ओहिठाम लोकक ढ़बाहि लागैत रहल ।आखिर कतेक गोटेकेँ हम अपना ओहिठाम रखितिऐक? जकरा अपना ओहिठाम काज नहि भए सकै तकरो कतहु-ने-कतहि जोगार करेबाक प्रयास करी । जाबे ओकरा काज नहि भेटैक,दरमाहा नहि भेटि जाइक,ताबे हमरा ओहिठाम रहबाक ओरिआनरहिते छल । हम अपन मकानक एक तल ओहीसभ हेतु छोड़ि देने रही । हमरा ओतए जेसभ काज करैत छलाह ओहिमे प्रमुख छलाह शंकर । ओ सभक मेट छलाह । हमरा हुनका रहलासँ ई सुविधा छल जे ओ आओर कार्यकर्तासभकेँ नीकसँ व्यवस्था कए लैत छलाह । एक हिसाबे ओ मालिके जकाँ रहैत छलाह ।
मुदा एकदिन हुनका चलते बेस मोसकिलमे पड़ि गेलहुँ । पुलिस हुनका तकैत-तकैत हमरा लग आबि गेल । ओ कतहु नहि भेटथि । असलमेओ एकटा पड़ोसक कन्याकेँ लए चंपत भए गेल रहथि । कतए गेलाह,कोनो पता नहि । हमरो कहिओ एहिबारेमे किछु नहि कहलाह। आब की होएत? सभठाम हमरे घरक पता देने रहथि । पुलिस हमरा उठाकए थाना लए गेल । आब की करी? ककरा कहिऐक जे जान बाँचत? किछु नहि फुराए ।
एहि घटनासँ हमरा आँखि खुजि गेल । आब बुझाए जे किएककैकगोटे एहिसभ सँ बँचि कए रहए कहैत छल । मुदा हम ओकरा सभकेँ बुरिबक बुझिऐक । अपन लोकक काज नहि अएलहुँ तँ जीबिए कए की करब " -से मोने-मोन सोची । मुदा आब शंकर तँ तेहन झटका देलाह जे हाथ-पैर सुन्न लागि रहल अछि ।
पुलिस लाख हाथ-पैर मारलक, ने ओहि कन्याक, ने शंकरक कोनो पता भेटलैक । हमरा उपर पुलिस दिन-राति दबाब बनओने रहैत छल । कतबो कहिऐक कोनो सुनबाइ नहि । पुलिस हमरा हाजतिमे बंद कए देलक । जमानतो नहिभेटल ।असलमे केस बहुत जगजिआर भए गेल रहैक।अखबार,रेडिओ,टेलीवीजन दिन-राति घोल केने रहैत छलैक । मुदा जखन हमर जहल जेबाक समाचार छपल तँ हमर कतेकोमित्र,शुभचिंतक परेसान भए गेलाह । हमर कर्मचारीसभ सेहो हल्ला केलक । तकर परिणाम उल्टे भेलैक । पुलिस लाठीसँ कर्मचारी सभकेँ ओध-बाधकए देलक । सभटा भेल मुदा शंकर पकड़ल नहिजा सकल ।
कन्या नवालिग छलि । केना-ने-केना ओकरा संपर्कमे अएलैक आ तकर शंकर नाजायज फएदा उठओलक । कनिको ई नहि सोचेलैक जे हमरो ऊपर किछु असर होएत । जखन दिल्ली आएल रहए तँ किछु नहि रहैक ।आधार कार्ड बनेबाक हेतु हम ओकरा अपन घरक पता देलिऐक । अपना ओहिठाम काज धरा देलिऐक । काज नीक करैक । बात-व्यवहारो नीक रहैक । क्रमशः ओकरापर विश्वास बढ़ैत गेल । कर्मचारीसभक देखरेखक भारओकरे दए देलीऐक । सत बुझी तँ ओ मालिके जकाँ काज करए।ओ एहनो भए सकैत अछि से नहि सोचि सकलहुँ । तकरे फल भोगि रहल छी । जे भेल से भेल आब एहिसँउबड़ब कोना?
हमरा जहलमे जेबाक समाचार सुनि एकदिन मदनबाबू भेंट करए अएलाह । ओ कारबारक क्रममे विदेश चल गेल रहथि। ओहिठामसँ अएलाह तँ हमरा बारेमे जानकारी भेटलनि । जहलमे भेंट करए अएलाह । हुनका देखितहि कनाए लागल । ओ हमरा लेल मनुक्खक देहमे भगवानोसँ बेसी रहलाह अछि । हमर हालत देखि हुनका नहि रहल गेलनि ।
"अहाँक ई हाल केना भेल?"
" हमर किछु गलती नहि अछि । मुदा पुलिसकेँ असली गुनहगार नहि भेटलैक तँ हमरे पकड़ि लेलक किएक तँ ओकर पता हमर घरेक छैक ।"
"एहनो कतहु भेलैक अछि ।"
ओ मोबाइल फोनसँ पता नहि ककरा-ककरासँ गप्प केलाह । औ बाबू! धराधर एकसँ -एक पुलिसक अधिकारी ओतएपहुँचए लागल । ओ सभ हुनकासँ घटी मानि रहल छल । मदनबाबू अड़ि गेलखिन -
"पहिने हिनका जहलसँ बाहर करू तखने हम किछु सुनब। "
पुलिससभ थरथर काँपि रहल छल । घंटाभरिक अंदरे हमर जमानतक कागज बनि गेल। हम जहलसँ छुटि मदनबाबूकसंगे हुनके ओहिठाम बिदा भेलहुँ । जाबत हम जहलसँ छुटलहुँ नहि ताबे ओ कतहु नहि गेलाह । हुनकर एहि महानताकेँ की कहबै? एहि दुनियाँमे अधलाह लोक अछि तँ भगवान नीको लोकक कमी नहि रखने छथि। तेँ ई संसार चलिओ रहल अछि ।
मदनबाबूक प्रयाससँ हमरा जमानतो भेल आ किछु दिनक बाद केससँ नामो हटि गेल। मुदा हम तबाह तँ भइए गेलहुँ। सभटा काज लटकि गेल । मासदिन काज बैसिगेलासँ कैकटा कार्यकर्ता एमहर-ओमहर भए गेल । फेरसँ सभकिछुकेँ पटरीपर आनबामे कतेको दिन लागि गेल ।
मदनबाबूकेँ फेर विदेश जेबाक रहनि । जाइतकाल हमरा बजा कए अपनाभरि बहुत किछु जोगार कए गेलाह ।
हवाइअड्डाधरि बहुत सिनेहक गप्प-सप्प करैत रहलाह ।कहलाह-
" नीक काज करैत रहू । काँटेमे गुलाब फुलाइत छैक । मानलहुँ जे किछुगोटे धोखा दए देलक आ आगुए दए सकैत अछि मुदा तकर चलते अहाँ अपन सही रस्ता किएक बदलि लेब? नीक -नीके होइत छैक । शक्ति इजोतमे होइत छैक,अन्हारमे नहि । दीप जराउ,अन्हारक पाछु नहि जाउ । ई छोट-मोट मामलासभ अपने शांत भए जेतैक । "
हमरा गुम्म देखि कहैत छथि-
" आब अहाँ बिआह कए लिअ।"
हुनकर बात सुनि हम लाजसँ मुड़ी नीचा कए लेलहुँ । जहाजक उड़बाक समय लगीच छल । हुनका प्रणाम केलहुँ ।
“नीकसँ रहब । पता नहि आब कहिआ भेंट होएत?” से बजैतमदनबाबू अंदर चलि गेलाह । हम अपन घर वापसबिदा भेलहुँ। रस्तामे ओ रहि-रहि कए मोन पड़ैत रहलाह ।थाकि से गेल रही ।झलफल भए गेल छल । हवाइअड्डासँ लौटिकए सबेरे- सकाल सुति रहलहुँ।
अपन मंतव्य editorial.staff.videha@gmail.com पर पठाउ।


text: मिथिलाक किछ इलाका मे आई काल्हि इंद्रपूजा केर धूम अछि. कोसी केर बाढ़ि के कारण ओना एहि बेर उत्साह किछ कम अछि. दरभंगा राज कैम्पस... मधुबनी बाजार... राजनगर... झंझारपुर... बासोपट्टी कईठाम जोरशोर सं इंद्रपूजा भs रहल अछि. इंद्रपूजा केर शुरुआत शुक्रदिन 12 तारीख के भेल आ ई रवि दिन 21 सितम्बर तक चलत. दरभंगा मे पहिने बड़ धूमधाम सं होइत छल मुदा आब कहि सकय छी एकटा औपचारिकता टा निभाएल जाएत अछि. मुदा मधुबनी...राजनगर मे अखनो लोक मे उत्साह देखल जा सकैत अछि. पूरा बाजार बिजली... बत्ती... झालर रंग बिरंगा पताका... दोकान सभ सं चमकैत रहैत अछि. इंद्रपूजा मे दूर -दूर सं लोक सभ आबैत छथिन्ह. पूजा केर तैयारी मास-दू मास पहिने सं भs जाएत अछि. भरि पूजा रंगीनी बनल रहैत अछि. मेला मे ऑर्केस्ट्रा... थियेटर... मौत केर कुआं... लक्ष्मण झूला... मीना बाजार... नाच गान सभ के व्यवस्था कएल गेल अछि. राजनगर के लाइब्रेरी मे बड़का स्तर पर पूजा केर आयोजन कएल जाइत अछि. एहिठाम भरि पूजा चौबीसों घंटा भीड़ लागल रहैत अछि. बाजार सजल रहैत अछि. एहि बेर सेहो नाच-गान सं लs क मनोरंजन के नीक इंतजाम कएल गेल अछि.


text:
नवका- पुरनका लेख सर्च करु...
लालू फेर खयलाह माछ...
पूर्व रेल मंत्री आओर आरजेडी प्रमुख लालू प्रसाद यादव जी फेर सं माछ खाय लगलाह अ. माछ खाय के लेल ओ भगवान सं माफी सेहो मांगलखिन्ह. असल मे करीब 6 साल पहिने लालूजी माछ-मांस खनाय बंद कय देने छलखिन्ह. ओहि समय हुनकर कहनाय छलन्हि जे सपना मे भोला बाबा आs कs हुनका सं माछ-मांस छोड़ि देबय लेल कहलखिन्ह. त लालू जी भगवान के सपना के बादहुं किएक फेर सं माछ खनाय शुरू कय देलाह... असल बात त ओहे जानताह. मुदा माछ खनाय शुरू करय के बात ओ मानि रहल छथिन्ह. जखन लोक हुनका सं पुछलखिन्ह जे माछ खनाय किएक छोड़ि देने छलहुं त ओ अपन अंदाज मे कहलखिन्ह जे माथा गरम रहय छल तेही लेल.
सदस्यता लें टिप्पणियाँ भेजें (Atom)


text:
बिहारक चुनाव जँ जँ लग आयल जा रहल अछि सरगर्मी बढी रहल अछि ......कथिक सरगर्मी से तs हम आ समूचा देशक लोक बूझि रहल छथि. नेतागण आरोप प्रत्यारोप एक दोसर पर तेना लगा रहल छथि जेना आशीर्वाद हो . लेखा जोखा भs रहल अछि मुदा अपन कार्यक नहि....दोसर नेता की नहि केलाह ताहि केर . जनता केर बुझाबय के प्रयास में कोनो तरहक कोताही कियैक छोड़ताह . सूतल नेता सब जागि गेलाह अछि . अपन भरि कार्यकाल मद में मस्त छलथि, बटोरय सs फुर्सत कहाँ छलैन्ह जे ओ सब जनताक सुख दुःख के विषय में सोचितथि.
आब जाहि पर नोन मिरचाई छिरकने छलाह ताहि लहरिकेर कम करबाक प्रयास केनाई तs उचिते. जाहि प्रमंडल केर नाम मात्र उगाही करबाक प्रयोजन के लेल भेल होयतैंह ताहि ठाम जा अपन उपस्थिति दर्ज तs करबे करताह..... आ.. वाह रे जनता.
आजु कतहु हम पढ़य छलहुँ जे कोनो कांग्रेसी नेताक बयान छलैन्ह "नितीश जी मैथिली विरोधी छथि .......चुनाव लग आबि देखि नितीश जी के मैथिली आ विद्यापति याद आबि गेलैन्ह. यदि ई नहि तs मैथिली के सिलेबस सs कियैक हटेलाह". हम ओहि नेता सँ सहमति छी..... नितीश जी मैथिली विरोधी छथि ......ओ मात्र चुनाव लग देखि इ सब देखेबाक लेल कs रहल छथि ........जनता केर अपना पक्ष में करबाक लेल कs रहल छथि. मुदा ओ कांग्रेसी नेता की इ बिसरि गेलाह जे आजु मैथिली भाषाक इ दशा ख़ास कs बिहार में कियैक छैक ? काग्रेसी नेता के जँ मैथिली सँ प्रेम रहितियेंह तs आजु मैथिली बिहारक द्वितीय भाषा रहितियैक . मुदा ओहि समय में मुख्यमंत्री जी वोट लेल मैथिली केर बलि देने छलाह आ आजु नितीश जी के वोटक लेल मैथिली आ विद्यापति के याद आबि गेलैन्ह तs एहि में कोन पैघ गप्प भs गेलैक.
मैथिली आ विद्यापति जहिना नितीश जी के लेल हथियार छैन्ह तहिना ओहि समय में पदासीन मुख्यमंत्री जी के लेल छलैन्ह आ जे मंत्री आजु नितीश जी पर आरोप लगा रहल छथि हुनको लेल . सब अपन अपन स्वार्थ मात्र के लेल . चाहे ओ नितीश जी होइथ वा कोनो आओर नेता ........चाहे ओ हुनका मैथिली सs प्रेम होउक वा नहि होउक ताहि सs की .
मुदा इ सोचनीय विषय अवशय अछि जे लुप्त भेल जारहल एहि समृद्ध भाषा केर कोना बचायल जाय? जाहि भाषा आ विद्वानक प्रतिष्ठा सौंसे अछि जाहि भाषाक अपन व्याकरण अछि अपन इतिहास अछि ओकरा कोना बचायल जाय ? की हमारा लोकनिक कोनो कर्त्तव्य नहि.......मात्र नेता के कोसैत रहि आ हाथ पर हाथ धरि बैसल रहि ?
लुप्त कहला पर किछु लोक केर आपत्ति होयतैंह ......इ हम जानैत छी ....मुदा हमारा हिसाबे मैथिली लुप्त प्राय जेना छैक. कियैक नहि ओकरा अष्ठम सूची में स्थान भेट गेल हो .


text:
मन्नी सेल
मन्नी सेल पश्चिमी भारतक एक सिन्धी व्यंजन छी। मन्नी सेल एक बहुत लोकप्रिय नुस्खा छी।
सामग्रीसभ[सम्पादन करी]
- ५ तैयार चपाती
- ३ बडका चम्मच वनस्पति तेल
- १ छोट चम्मच लाल मिर्चाइक पाउडर
- १/२ छोट चम्मच हल्दी पाउडर
- २ टमाटर
- १ लहसुन
- २ हरीयर मिर्चाइ
- काटल गेल हरियर धनिया
- नमक स्वाद अनुसार
बनावेक विधि[सम्पादन करी]
१. एक फ्राइङ प्यानमे आ तेल गरम करि हरीयर मिर्चाइ आ काटल गेल लहसुन द के गरम करि। २. हल्दी पाउडर, काटल गेल टमाटर, लाल मिर्चाई पाउडर आ नमक दी। ३. सामग्री मिश्रणक बढियासँ चलावी। ४. पानी द के आ कनेह कालक लेल छोडि दी। ५. आब काटल गेल चपाती जोडि। ६. पानी तखन धरि गरम करि जखन धरि ई लथपथ नै भ जाइ। ७. काटल गेल धनियाक साथ मन्नी सेलक परोसी।


text: कलकत्ता. कलकत्ता आ उपनगर केर रंगप्रेमी प्रवासी मैथिल लेल शुभ समाद अछि जे कोकिल मंच अपन नाट्य प्रदर्शन केर 31म पुष्प ल' तैयार अछि. मंच केर 23म वार्षिकोत्सव केर अवसर पर गीत-संगीत संग समस्यामूलक नाटक 'पातक मनुक्ख' केर मंचन 3 फ़रवरी 2013 कें सांझ 4:30 बजे महानगर स्थित महाजाति सदनमे होयत. पं. गोबिन्द झा द्वारा लिखल कथा पर आधारित एहि नाटक केर लेखक छथि अरविन्द अक्कू. नाटक निर्देशक गंगा झा मिथिमीडिया कें जनओलनि जे इहो नाटक रंगप्रेमी कें भरपूर मनोरंजन करत. नाटक संगहि गीत-संगीत केर कार्यक्रम सेहो अछि जाहि मे अंजू कात्यायन (टाटा) ओ प्रभुदास (दिल्ली) प्रस्तुति देताह. मंच दर्शकक पूर्ण समर्थन केर अपेक्षा रखैत अछि. नाटकक कार्ड वितरण भ' रहल अछि. इच्छुक व्यक्ति 9836168555 पर संपर्क क' सकैत छथि. ज्ञात हो जे कोकिल मंचक स्थापना 1989मे मूलत: सांस्कृतिक गतिविधिक ध्यानमे केन्द्रित करबाक उद्देश्य सं कयल गेल छल. मंच कुल 30 गोट मैथिलीक मौलिक आ अनुदित नाटकक मंचन गंगा झाक सफ़ल निर्देशनमे कलकत्ता सं मिथिला धरि निरंतर सफ़लतापूर्वक करैत रहल अछि. जओं देखबाक हो पातक मनुक्ख त' फेर प्रेक्षागृह अपनेक बाट ताकत 3 फरवरी कें. (Report : भास्कर झा)


text:
ⓘ पशुपति क्षेत्र विकास कोष
पशुपति क्षेत्र विकास कोष श्री पशुपतिनाथ मन्दिर क्षेत्रक बृहत्तर विकासक लेल कार्यरत संस्था छी। पशुपति क्षेत्रक एकर प्रतिष्ठा एवं गरिमा अनुरुप सुव्यवस्थित आ विकसित करै कऽ उद्देश्यसँ वि.सं. २०४३ सालमे एक अविच्छिन्न उत्तराधिकारवाला स्वायत्त संस्थाक रुपमे ई कोषक स्थापना भेल अछी। हाल ई पशुपति क्षेत्र विकास कोष ऐन २०४४ अन्तर्गत सञ्चालित अछि।
ई कोष, पशुपतिनाथमे दैनिक पुजापाठक अतिरिक्त विशेष पूजा आ महाशिवरात्री, बालाचतुर्दशी, तीज लगायतक पर्वसभमे होएवाला पूजासभ व्यवस्थित करैत अछि।
1. अतिरिक्त सेवासभ
पशुपति क्षेत्र भितर वृद्धाश्रम, घाट व्यवस्थापन तथा कृयापुत्री सेवा भवन लगायतक सेवासभ रहल अछि।
लक्ष्मी प्रसाद प्रसाईँ कोषक भुतवुर्व सदस्य सचिव छी।
हाल डा.गोविन्द टण्णन कोषक सदस्य सचिवक रूपमे कार्यरत अछि।,
2. क्षेत्र संरक्षण
कोषक एक प्रमुख कार्य अपन क्षेत्र संरक्षण करैके रहल अछि। ई क्षेत्रमे भेल व्यक्तिसभक मिचाईँक अन्त्य करैत क्षेत्र भितर बनल निजी घरटहरा हटावे कऽ काम कोष जारी राखने अछि। कोष हाल ओ क्षेत्रभितर रहल २ सय ३८ घरपरिवारक हटावेक लक्ष्य राखने अछि जाहीमे सँ १ सय १९ घर हटाचुकल अछि ।


text:
रेल बजट के बाद लोक के उम्मीद छल जे आम बजट मे बिहार के लेल किछ खास रहत. नहि किछ त विशेष राज्यक दर्जा के मांग पर विचार त कएले जाएत. मुदा विशेष राज्य के गप त छोड़ु... कोसी बाढ़ि पीड़ित के पुनर्वास के लेल सेहो किछ नहि कहल गेल. लोक सभ के मुंह सं बस एतबा निकलि रहल अछि... दीदी के बाद दादा सेहो !!!
हं... दीदी के बाद दादा सेहो बिहार के ठेंगा...अंगुठा देखा देलखिन्ह. संसद मे बजट पेश करय काल बिहार के लेल कोनो विशेष पैकेज के घोषणा नहि भेला पर सांसद सभ हंगामा सेहो कएलखिन्ह. सांसद सभ उम्मीद लगएने छलाह जे प्रणब दा आब घोषणा करताह...तब करताह. मुदा घोषणा नहि भेलाह पर सांसद सभ क धीरज टूटि गेलन्हि आओर ओ हंगामा करय लगलाह.
बजट पर मुख्यमंत्री नीतीश कुमार कहलखिन्ह जे बंगाल मे आएल आएला तुफान के बाद पुनर्वास के घोषणा कएल गेल ई नीक गप अछि मुदा कोसी के बाढ़ि जकरा प्रधानमंत्री खुद राष्ट्रीय आपदा बतएलखिन्ह ओहि ठाम के लोक के पुर्नवास के लेल किछ नहि कहनाय... बिहार के संग अन्याय अछि. नीतीश जी इहो कहलखिन्ह जे विशेष राज्य के बात त दूर प्रधान मंत्री जे बिहार के विकास के लेल विशेष पैकेज देबय के बात कएने छलखिन्ह तकरो कोनो जिक्र नहि अछि. संगहि संग नीतीश जी के इहो कहनाय छलन्हि जे ओ अलीगढ़ मुस्लिम विश्वविद्यालय के सेंटर के लेल किशनगंज मे जमीन देबय लेल सेहो तैयार छलखिन्ह मुदा एकरो नजरअंदाज करि देल गेल. ई सेंटर मुर्शिदाबाद चलि गेल. ई एकदम निराशाजनक बात अछि.
मुख्यमंत्री के कहनाय छनि जे केंद्र के एहि भेदभाव के एनडीए विरोध करैत अछि...ओ इहो कहलखिन्ह जे बिहार पर केंद्र के चुप्पी दुर्भाग्यपूर्ण अछि. जखन कि लोकसभा चुनाव के परिणाम आबय सं एक दिन पहिले तक यूपीए विशेष राज्यक दर्जा देबय के लेल तैयार छल. नीतीश जी इहो आरोप लगैलखिन्ह जे बिहार केर ई अनदेखी लोकसभा चुनाव मे यूपीए के हारि सं मिलल निराशा के झलकाबैत अछि. एहि दिशाहीन बजट मे बिहार के संग घोर नाइंसाफी कएल गेल अछि आओर एहि लेल ओ प्रधानमंत्री सं मुलाकात सेहो करथिन्ह. मुख्यमंत्री के कहनाय छलन्हि जे प्रधानमंत्रीके ई सोचबाक चाही जे कोनो खास एक राज्य पर ध्यान द क आओर कोनो खास राज्य के उपेक्षा करि देश के विकास संभव नहि अछि. एहन भेदभाव मे... पक्षपात मे बिहार के लोक जखन किछ कहय आ करय छथिन्ह त बाहर के लोक दस तरहक बात करत बिहार के बारे मे. रेल बजट मे घाव पर नमक छिड़कल गेल त लोक के लागैत छल जे आम बजट मे किछ मरहम लगाएल जाएत मुदा एहि मे आओर ओहि घाव के नोचि देल गेल...खरोंचि देल गेल.


text:
नवका- पुरनका लेख सर्च करु...
Ki Bihari Bhikhari achhi ? कि बिहारी भिखारी अछि ?
राजनीति पर नीक पकड़ि छनि. मुदा लागय अ ओ राज ठाकरे सं प्रभावित सेहो छथिन्ह. तखन न हिनकर कहनाय छनि कि बिहारी के गोवा मे अएला सं गोवा मे भिखारी के संख्या बढ़ि जाएत. हिनका बिहारी आ भिखारी में कोनो फर्क नहिं बुझना जाइत छनि. असल मे ई मुद्दा उठल गोवा विधानसभा मे बहस के दौरान. चर्चा होई छल पटना सं पणजी के बीच नबका ट्रेन सेवा शुरू करबा पर. मुदा गृहमंत्री रवि नाइक जीक कहनाय छलन्हि जे पटना सं गोवा ट्रेन शुरू भेलाह पर बिहार भिखारी सभ गोवा चलि अएताह जाहि सं गोवा क सुन्दरता बिगड़ि जाएत. बिहारी के अएला सं गोवा मे अव्यवस्था फैलि जाएत...एहिठामक माहौल खराब भs जाएत. आब बिहारी लोक के तय करय के छनि कि ओ अपना के कि मानैत छथिन्ह. जिनका जे मन होए छनि बिहारी के बारे मे बोलि दैत छथिन्ह. आओर कांग्रेस सरकार ओकरा सह दैत रहैत अछि. महाराष्ट्र मे राज ठाकरे बिहारी... मराठी के नाम पर गुंडई करैत रहल आ देशमुख के कांग्रेसी सरकार किछ कार्रवाई नहिं करि भीतरे-भीतरे बढ़ावा दैत रहल. वोट के समय कांग्रेस के बिहारी याद आबैत अछि अनदिना गरिआबैत रहैत छथिन्ह. हम बिहारी सेहो तेहने छी गारि-बात सुनय वाला. अगर हम नीक रहितौं त कि ककरो हिम्मत होएत किछ कहय के... हमर प्रतिनिधि... नेता सभ नपुंसक जकां ओहि नेता के आगां पाछा करैत रहय छथिन्ह. सिर्फ ऊपर-झापरि बयान दs अपना के ऊपर साबित करय चाहय छथिन्ह. कोनो ठोस पहल नहिं करय छथिन्ह. एहन किछ नहिं करय छथिन्ह जाहि सं दोसरा के फेर किछ बोलय के हिम्मत नहिं होय. मुम्बई... गोवा मे एतेक बिहारी अछि जे सभ बिहारी सिर्फ एक दिन काज बंद कs घर पर रहि जएथिन्ह त कतेक काज ठप भs जाएत. हुनका सभ के बिहारी के ताकत के अंदाज नहिं छनि... इहो कहि सकय छी जे बिहारी सभ के अपन शक्ति के अंदाज नहिं छनि. हर जगह गारि सुनि चलि आबैत छनि.
रवि नाइक के बयान सं बिहार के लोक सभ के बड़ दुख भेलन्हि अ. अगर कोई एम्हर-ओम्हर के लोक कहने रहैत त दोसर गप्प छल मुदा ई त गृहमंत्री केर बयान अछि. बिहार के मुख्यमंत्री नीतीश कुमार हुनका माफी मांगल लेल कहलथिन्ह अ. नीतीश जी के कहनाय छनि जे एहि सं पता चलैत अछि जे कांग्रेस बिहारी लोक के बारे में कि सोचैत अछि. मुख्यमंत्री जी के कहनाय छनि जे बिहारी भिखारी नहिं अछि. बिहारी हर क्षेत्र मे आगां अछि... आ बिहारी के हर क्षेत्र मे आगां देखि लोक डरय लगला ... ओ सोचय छथिन्ह बिहारी के अएला सं ओ पिछड़ि जएताह. बिहारी जतय रहय छथिन्ह अपन काबिलियत...मेहनत के बल पर ओहि ठाम अपन धाक जमा दैत छथिन्ह. जे होए एहि मुद्दा पर अहां सभ सेहो आवाज उठाउ... अपन विचार लिखु.
2 टिप्पणियां:
- बेनामी22 अगस्त 2008 को 7:36 pm
je kiyo bihari ke bikhari kaher achhiजवाब देंहटाएं
chaho o ravi nayak hoyat ya PM, ya Rastpati, ham te kahab kakro baksal nahi jay congress ke to angrej bala niti bani gel chhek jo phoot dalo aa raaj karo, e nahi te kahio bihar aar bihari ke saporter chhal aa nahi kahio bhay saket achhi.
bihari te gari bha gel, kahait achi 4 aadmi aur ek bihari tha, majdoor arth me seho kahai chhai, 4 bihari le aao. ya bihari samajh raha hai kya.जवाब देंहटाएं
javat arthik sthiti nahi sudhrat ehina hoyat.


text: कोलकाता.सरकार राज्य मे औद्योगिकीकरण केँ बढ़ाबयकेँ खातिर 1974 ईस्वी मे बिहार औद्योगिक क्षेत्रीय विकास प्राधिकरण (बियाडा) केर स्थापना केलक. मुदा, एखनो औद्योगिक विकास आ' उद्योगक विस्तार नगण्य अछि. वर्तमान नीतीश सरकारक सुशासनक दावा सेहो एखनधरि प्रदेश मे औद्योगिक विकासक समुचित माहौल नहि बना सकल अछि. भारतीय जनता पार्टी केर विधायक विनोद नारायण झाक तारांकित एकटा प्रश्नक उत्तर मे सोमदिन विधानसभा मे राज्यक उद्योग मंत्री रेणू कुमारी जनौलनि जे बियाडा द्वारा लीज पर देल गेल कुल 178 टा भूखण्ड (प्लॉट) मे सं मात्र एगारह जगह पर उत्पादन चलि रहल अछि.संगहि ओ कहलनि जे ई आँकड़ा वित्तीय बरख 2010-11 धरिक अछि.ओ ईहो जनतब देलनि जे 89 जगह पर एखन निर्माणकार्य चलि रहल अछि आ' एखन धरि आवंटित प्लॉट मे सं 16टा आवंटन विभिन्न कारण सँ रद्द कए देल गेल अछि. मुदा, मंत्रीक उपरोक्त उत्तर सँ एकटा बात स्पष्ट अछि जे एखन धरि नीतीश सरकार केँ औद्योगिक विकासक क्षेत्र मे कोनो खास सफलता नहि भेटलैक अछि. (Report: चंदन कुमार झा)


text:
बिहार विधानसभा चुनावक पहिल चरण केर 71 सीट कें लेल आइ सं नामांकन शुरू होयत। राज्यक दूटा बड़का गठबंधन मे सीट बंटवारा कें गुत्थी बुधदिन देर साँझ धरी नहि सुलझल। राइत धरी सीट बंटवारा पर बैठक कें दौर जारी रहल। अहि बीच महागठबंधन कें माले झटका देलक आ 30 उम्मीदवारक सूची जारी क’ देलक। संगहि ई सेहो चेतावनी देने अछि जे अगर गठबंधन नहि भेल त’ ओ जल्द दोसर सूची जारी क’ देत। एनडीए मे जतय लोजपा कें ल’ पेच फंसल अछि, ओतय, महागठबंधन मे कांग्रेस वा राजद कें बीच सीट बंटवाराक फॉर्मूला सेहो तय नहि भ’ सकल।
पहिल चरण कें लेल आइ सं जारी होयत अधिसूचना
बिहार विधानसभा चुनाव 2020 कें प्रथम चरणक चुनाव कें अधिसूचना जारी होयत। संगहि नामांकन पत्र दाखिल करबाक प्रक्रिया शुरू होयत। उम्मीदवारक ऑनलाइन नामांकन पत्र दाखिल करबाक सेहो विकल्प अछि। संगहि पुरान तरीका सं निर्वाची पदाधिकारीक समक्ष सेहो नामांकन क’ सकता। एकरा लेल जमानत कें राशि सेहो ऑनलाइन दाखिल कयल जा सकैत अछि । नामांकन पत्र दाखिल करैत समय खालि दू व्यक्ति उपस्थिति रहत।
71 सीटक आइ अधिसूचना:
08 अक्टूबर नामांकनक अंतिम तिथि
09 अक्टूबर कें नामांकन पत्रक जांच
12 अक्टूबर तक नाम वापस ल’ सकता
28 अक्टूबर कें प्रथम चरणक होयत मतदान
16 जिलाक 71 सीटों पर वोट
भागलपुर, बांका, मुंगेर, लखीसराय, शेखपुरा, पटना, भोजपुर, बक्सर, कैमूर, रोहतास, अरवल, औरंगाबाद, गया, नवादा, जमुई, जहानाबाद


text:
मोदी जी एहि बात सं इनकार करलखिन्ह जे ओ पुलिस जांच के प्रभावित करय के कोशिश करि रहल छथिन्ह . मुख्यमंत्री के भेजय अपन पत्र मे अपनाके पाक-साफ बतौलखिन्ह.
नवका- पुरनका लेख सर्च करु...
रूपम-केसरी मामलाक जांच सीबीआई करत
खबर आबि रहल अछि जे पूर्णिया विधायक राजकिशोर केसरी हत्या मामला केर जांच सीबीआई करत. सीबीआई सं जांच कराबय पर मुख्यमंत्री नीतीश कुमार सहमत भ गेलाह. सीबीआई जांच के लsक राज्य मे जोर-शोर सं मांग उठि रहल छल.
एहि मांग पर तखन आओर जोर पड़ल जखन खुद उप-मुख्यमंत्री सुशील कुमार मोदी आओर पूर्णिया सं एमपी उदय सिंह जी सेहोसीबीआई जांच के मांग करि देलखिन्ह. विपक्षी पार्टी सभ सेहो एहि पर जोर द रहल छल.
मोदी जी एहि बात सं इनकार करलखिन्ह जे ओ पुलिस जांच के प्रभावित करय के कोशिश करि रहल छथिन्ह . मुख्यमंत्री के भेजय अपन पत्र मे अपनाके पाक-साफ बतौलखिन्ह.
एम्हर रूपम पाठक के पति अशोक पाठक जीक कहनाय छनि जे रूपम पाठक विधायक जीक खिलाफ अपन केस दबाव मे वापस लेने छलीह. ओ रूपम के पक्ष मे ठाड़ भ रूपम के सही ठहरौलखिन्ह.
ओना एहि मामला पर सीबीआई जांच के मांग के लsक आई दिन भर पटना के राजनीतिक पारा गर्म रहल. महिला सभ रूपम के पक्ष मे प्रदर्शन सेहो कएलीह. सामाजिक कार्यकर्ता सभ सेहो रूपम के पक्ष मे आगा अएलीह.
पटना हाई कोर्ट के किछ वकील रूपम पाठक के पक्ष मे आबि कानूनी मदद देबय के बात सेहो कहलखिन्ह. जे होए सरकार आब सीबीआई जांच के मांग मानि लेलक अछि.
सदस्यता लें टिप्पणियाँ भेजें (Atom)


text:
नव दिल्ली. भारतीय गणराज्य अंतर्गत पृथक मिथिला प्रान्त गठनक मांग कें ल' दिल्लीक जंतर-मंतर पर 4 दिवसीय अनशन कार्यक्रम 25 मार्च 2013 कें सांझ समाप्त भेल. 22 मार्च सं तीन गोट मैथिल सपूत अनशन पर बैसल छलाह. कवि एकांत केर अगुआइ मे अनशन पर कौशल कुमार आ मनोज झा सेहो छलाह. एहि चारि दिन मे अनशन स्थल पर मैथिल सभक हुजूम जुटल. देश-विदेश सं मैथिल अपन जन्मसिद्ध अधिकार आ मिथिला प्रान्त लेल समर्थन करैत उपस्थिती दर्ज करओलनि.
> अनशनकारीक हालति भेल गंभीर
अनशन केर अंतिम दिन अनशनकारी सभक स्थिति चिंताजनक भ' गेल. अनवरत भूखल रहबाक कारणे अनशनकारी सभक स्वास्थ्य खसय लागल. स्थिति कें देखैत सरकारी डाक्टर तीनू अनशनकारी कें चेकअप कयलक. पछाति तीनू कें एहतियाती रूपें जबरदस्ती राम मनोहर लोहिया अस्पताल मे भर्ती कराओल गेल. बाद मे फल केर रसपान क' आगामी डेग लेल कटिबद्धताक संग अनशन कें विराम देल गेल. कवि एकांत सहित किछु संस्था सभ द्वारा सेहो एक संग राष्ट्रपति, प्रधानमंत्री ओ गृहमंत्री कें ज्ञापन देल गेल.
> पुलिस-प्रशासन भेल सक्रिय
> पुलिस-प्रशासन भेल सक्रिय
अनशनकारी केर स्थिति आ भीड़ कें देखैत कवि एकांत, कौशल ओ मनोज झा कें अस्पताल ल' जाओल गेल. सरकारी डाक्टर सं पहिने अनशन स्थल पर चेकअप कयल गेल. माहौल शांतिपूर्ण बनल रहय ताहि हेतु सरकार दिस सं पुलिसक व्यवस्था चाकचौबंद छल.
> कम नहि भेल राजनीति !
कवि एकांत केर अराजनीतिक अनशन मे राजनीति सेहो कम नहि भेल. धरना स्थल पर सभ अपन-अपन रोटी सेकय मे लीन देखल गेलाह. कवि एकांत केर पोस्टर संगहि अनशन स्थल पर आओरो दोसर संस्था केर पोस्टर छल जे एहि अनशन कें विशिष्टता पर प्रश्न ठाढ़ करैत छल. हद त' तखन भेल जे एक अखबार मे एक संस्था अपना नाम सं एहि अनशन केर समाद प्रकाशित करा लेने छल जाहि मे कवि एकांत आदि केर कोनो नाम नहि छल. एहि समाद कें प्रकाश मे अयलाक बाद सम्बंधित अखबार आ संस्था लग आपत्ति दर्ज करा देल गेल अछि.
> जुटल हुजूम, नवतुरिया अयलाह आगू
> कम नहि भेल राजनीति !
कवि एकांत केर अराजनीतिक अनशन मे राजनीति सेहो कम नहि भेल. धरना स्थल पर सभ अपन-अपन रोटी सेकय मे लीन देखल गेलाह. कवि एकांत केर पोस्टर संगहि अनशन स्थल पर आओरो दोसर संस्था केर पोस्टर छल जे एहि अनशन कें विशिष्टता पर प्रश्न ठाढ़ करैत छल. हद त' तखन भेल जे एक अखबार मे एक संस्था अपना नाम सं एहि अनशन केर समाद प्रकाशित करा लेने छल जाहि मे कवि एकांत आदि केर कोनो नाम नहि छल. एहि समाद कें प्रकाश मे अयलाक बाद सम्बंधित अखबार आ संस्था लग आपत्ति दर्ज करा देल गेल अछि.
> जुटल हुजूम, नवतुरिया अयलाह आगू
मैथिल मंच केर लोकप्रिय पंक्ति 'नवतुरिया आबहु आगां' एहि अनशन कार्यक्रम सं साकार होइत बुझना गेल. पूर्ण नव तूर केर कार्यक्रम मे अनेक युवक आबि अपन वक्तव्य देलनि. सभ सं विशेष जे अनशन पर युवा बैसल छलाह आ निश्चय ई मिथिला आन्दोलन मे युवा हस्तक्षेप केर आरम्भ अछि. 4 दिन व्यापी अनशन मे लोकक जुटान होइत रहल. आब सरकार लेल ई अनशन धनसन बनल रहैत अछि वा किछु काज आगुआइ अछि से भविष्य केर गर्त मे अछि. सरकार दिस सं कोनो प्रतिनिधि अनशनकारी सभक हालोचाल पूछय नहि आयल. पुलिस-प्रशासन केर तत्परता देखल गेल. (Report: मिथिमीडिया ब्यूरो)


text:
बिहार के झटका
नवका- पुरनका लेख सर्च करु...
रेल कारखाना के मामला गरमाएल
मढ़ौरा के डीजल इंजिन रेल कारखाना आओर मधेपुरा के इलेक्ट्रिक इंजिन रेल कारखाना के बिहार सं बाहर ल जाए के मामला गरमा रहल अछि. ई एहन मुद्दा अछि जेहि पर बिहारक लोक सभ के बीच एकटा बहस शुरू भs गेल अछि. पार्टी के नेता सभ के बीच सेहो हलचल शुरू भs गेल अछि. एहि मुद्दा पर नेता सभ लोक सभ के अपना दिस करय मे जुटि गेलाह .
बिहार के लेल ई एकटा बड़का संवेदनशील मु्द्दा अछि. ई जानि पूर्व रेल मंत्री आओर आरजेडी प्रमुख लालू प्रसाद यादव बुध दिन रेल मंत्री ममता बनर्जी सं मुलाकात कएलखिन्ह. अपन चिंता सं अवगत करएलखिन्ह. ममता बनर्जी एहि तरहक कोनो कोशिश... गप सं इनकार कएलखिन्ह.
बीजेपी सेहो एहि मु्द्दा के जोर-शोर सं उठाबय मे लागि गेल अछि. बीजेपी के त कहनाय अछि जे अगर मढौरा... छपरा आओर मधेपुरा रेल कारखाना के कतहुं आओर लs जाए के कोशिश कएल त बिहार सं दोसर राज्य के एकोटा ट्रेन के गुजरय नहि देल जाएत.
राज्य मे कई साल सं लम्बित पड़ल दोसर रेल परियोजना के जल्दी पूरा कराबय लेल सेहो पार्टी मोर्चा खोलि देलक अछि. पार्टी एहि के लेल सभ पार्टी के सांसद के एकजुट करय मे लागि गेल अछि. बीजेपी के राज्य उपाध्याक्ष रामेश्वर चौरसिया त सीधा प्रधानमंत्री मनमोहन सिंह सं पुछलथिन्ह... कि बिहार... भारत के हिस्सा अछि कि नहि ? देश के विकास मे बिहार के योगदान अछि कि नहि ? कि केंद्र के बिहार के प्रति कोनो दायित्व अछि कि नहि ? अगर अछि त फेर रेल कारखाना... परियोजना के बाहर लs जाए के बात किएक भs रहल अछि. बिहार मे जे चारिटा मेगापुल डेहरी... मुंगेर... पटना आओर निर्मली मे बनय वाला छल ओकर कि भेल ? अखन धरि किएक नहि बनल ? हरनौत कारखाना के कि भेल ?
बिहार के रेल परियोजना के राज्य सं बाहर ल जाए के कोशिश के राज्य मे विरोध. एहि मुद्दा पर सभ पार्टी एकजुट.
ओम्हर मुंगेर मे अपन धन्यवाद यात्रा के दौरान उपमुख्यमंत्री सुशील कुमार मोदी जी कहलखिन्ह जे बिहार के कोनो रेल परियोजना के बाहर ल जाए के कोशिश के गंभीर परिणाम भ सकैत अछि. बिहार के लोक एकरा बर्दाश्त नहि करत . मोदीजी सेहो कहलखिन्ह ई जे रेल परियोजना सभ के बंगाल ल जाए के साजिश भ s रहल अछि राज्य सरकार सेहो ओकर कड़ा विरोध करत. एकरा रोकय लेल जे सभ जरूरी होएत कएल जाएत. सभ तरहक कुर्बानी देबय लेल बीजेपी तैयार अछि.
एकटा बात नीक अछि जे एहि मुद्दा पर बिहार के सभ पार्टी एकजुट भs रहल अछि. पार्टी सभ के कहनाय अछि जे ई बिहार के लोक के भावना सं खेलनाय अछि. लालूजी के पार्टी के कहनाय अछि जे हम एहि तरहक कोनो काज नहि होबय देब ओतय पूर्व रेलमंत्री रामविलास पासवान जीक पार्टी के कहनाय अछि जे एलजेपी एहि तरहक कोनो कदम के कड़ा विरोध करत. बिहार के लोक अपन उपेक्षा आब आओर नहि सहत.
बिहार के झटका
पिछला लेख:बिहार से छीनो बंगाल को दो
बिहार के झटका
सदस्यता लें टिप्पणियाँ भेजें (Atom)


text:
बिहार के लोक के लेल ई शर्म के बात अछि. शर्म सं डूबि मरय के बात अछि. मुख्यमंत्री कतबो सुशासन... कानून-व्यवस्था के ढोल पिटथिन्ह. मुदा 23 तारीख.. गुरुवार के राजधानी पटना के खास इलाका एक्जीबिशन रोड पर जे भेल ओ दुनिया भर मे बिहार के नाक कटाबय लेल काफी अछि. शहर के बीचोंबीच अप्सरा सिनेमा के पास एकटा महिला के एक आदमी नंगा करैत रहल आओर लोक सभ या त धृतराष्ट्र जकां आंखि बंद कएने रहलाह. या टिकुर-टिकुर निहारैत रहलाह.
जोर-जबरदस्ती करैत आरोपी
पुलिस... प्रशासन सभ किछ भs गेलाह के बाद डंडा बजाबैत आएल... दू-तीनटा के पकड़लक... एकटा एएसआई के सस्पैंड करि देल गेल अछि. जांच के आदेश द देल गेल ... आओर खेल खत्म. कि सभ दिन एतबे होएत रहत? नीतीशजी कि अहांक कामयाबी बस चुनाव जीत गेलाह पर खत्म भ जाएत अछि ? अहांक कानून-व्यवस्था के पोल आब कोन चीज सं खुलत जे ठीक अहांक दफ्तर त किछुए दूर महिला के कपड़ा उतारि देल जाएत अछि आ अहांक पूरा प्रशासन... सरकारी अमला सुशासन के गुणगान करैत रहैत अछि. कहि अहुं चाटुकारिता के निशाना बनि असल मुद्दा सं भटकि त नहि रहल छी ?
तमाशबीन लोक
कहल त इहो जा रहल अछि जे ओहि महिला के नौकरी के झांसा द होटल मे बेचय लेल लाएल गेल रहय... मुदा ओ महिला पाई के लेन-देन के गप सुनि ओहि ठाम सं भागलीह. भागलीह त मुदा अप्सरा सिनेमा के पास पकड़ा गेलीह. आओर ओ आदमी राकेश सिंह महिला के पकड़ि कs ल जाए लागल. विरोध कएला पर कपड़ा फाड़ि देलक. नंगा करि देलक.
आरोपी राकेश
सवाल उठैत अछि कि राजनीतिक... सामाजिक रूप सं जागरूक मानय जाए वाला बिहार के लोक के आत्मा एतेक मरि गेल अछि जे एहि के खिलाफ ककरो आवाज नहि उठल ? ... ओहि लड़की के बचाबय लेल कोई सामने नहि आएल ? ... ओ युवती मदद लेल चिल्लाएत रहल आओर लोक सभ भागैत रहला. बिहार के लोक एतेक नपुंसक कहिआ सं भ गेल ? कि ककरो पर्सनल मामला होएलो पर हम एकटा आदमी के सरेआम महिला के संग एहन बर्ताव करय के इजाजत द सकय छी ? सिर्फ एकटा आदमी दुर्योधन... दुशासन जकां ओहि महिला के चीरहरण करैत रहल आओर सभ लोक चुपचाप देखैत रहलाह. अर्जुन...भीम आओर धर्मराज युधिष्ठिर जकां अहां सभ के कोनो बंधन त नहि रहय... फेर कोन मजबूरी रहय जे अहां सभ तत्काल ओहि आदमी के पकड़ि पुलिस के हवाले नहि कएलहुं.
अगर आई अहां कोनो माय-बहिन... कोनो मजबूर... मजलूम महिला के खिलाफ होएत अत्याचार के खिलाफ आवाज नहि उठाएब त फेर कहिओ अहां जखन मुसीबत मे होएत अहांक मदद लेल... के आगां बढ़त ? जागु... नामर्द जकां नहि रहुं. समाज... इलाका मे... आस पास होए वाला अत्याचार... शोषण... जुल्म के खिलाफ आवाज उठाउ. मौत त एक दिन आबहिं के अछि. मुदा अपना नजर मे खुद मरि के जीs क कि करब. फोटो सौजन्य:हिन्दुस्तान


text:
(एक)
प्रेम लग हम
निरन्तरता धरि गेलहुँ
जाइत गेलहुँ, जाइते गेलहुँ
निरन्तरता कोनो वस्तु नहि रहैक,
ओ कोनो सीढियो ने रहै
कोनो सबारी गाडियो नै रहै-
जाइत जयबाक एक टा धारणा भरि रहैक
एत' धरि जे निरन्तरता कोनो मार्ग नहि होइछ
से नहियो हो, मार्गक आभासो तँ दखबैत
तकर कोनो रूप रेखा, आकार-प्रकार
पर्यावरण तरहक कोनो बोध जे
सम्वेदना, ग्यान-स्पन्दित मोन चेतना कें
सान्त्वना दितय, प्रबोधितय,
कहितय - 'बड़ थाकल लगै छ' तों
एक रती सुस्ता लए, छाहरि मे बैसि जा
बड. चण्डाल रौद छै
की जानि कखन मेघ लागि जाय
गरज'-बरिस' आ बिजलौका चमक' लागय
ठनका ठनक' लागय
झहर' लागय
मुदा हे जाय लगिह' तँ ई छत्ता संग ल' लीह'
कोनो बटोही ई छत्ता बिसरि क' चलि गेल रहथि
देखबा मे तं ओ ग्यान-बताहे लगैत रहय
ई टूटल कमानी, चेफरी लागल !
मुदा नेपलिया सखुआ काठो सँ मजगूत
बाँसक डंटी वला ई छत्ता !'
( दू )
परन्तु भाखा मे जीवन्त प्रखर ततेक जे
अपन तर्क सँ जल जकाँ अपने संगेँ बहा ल' जाय छलय !
एक राति ओ अनचोके कह' लागल-
-'अब भैए रहलए भोर । प्रस्थान करू । होउ विदा!'
हम ह्तप्रभ, सशंक ओकर मलिन उज्ज्बल प्रकशदीप्त
आँखि मे देखि क' चेतौलिऎक ओकरा-
-'एखनतँ आधा राति बाँचल छैक । अहाँ कहैत छिऎक प्रात ?'
ओ बड. क्ठोरता सँ बिहुँसल-गोपी आम !'
-'कोना साबित करब' ई प्रात नहि छैक ?'
(तीन )
हमरा मोन मे फूटि रहल अछि कोंपडे.-कोंपड.
अपन जडि. रक्तवर्ण गाछ कें गुदगुदी लगा रहलए
आबि क' तरबा उसका रहलए'
बेचैन क' देलकए-'एतेक-एतेक काल सुस्तएब' तँ
कखन जाक' पहुँचब'? फुर्ती कर' फुर्ती । ओना,
आइ धरि कतबा दूर चलल छ' ऐ धरती पर?'
डेग आगाँ उठबैत निश्छल विनोद सँ ओ पूछैत गेल ।
ओतहि सँ हम
टूटल कमानी, बाँसक डंटी, चेफरी लागल ई छत्ता तनने
चलि रहल छी
प्रेम मे एखन चलब ।आओर चलब -निरन्तरता धरि
पनगब !
(चारि)
ई टूटल-फाटल छ्त्ता ककरो सौंपिये क' ने
निश्चिन्त भ' सकब ।
प्रेम मे बडे. हँसलहुँ । बहुते हँसलहुँ ।
ततेक हँसलौं जे आब कानि-कानि क'
अपने नोरक सिन्धु भ' गेलहुँ
ओही मे हेलि रहल छी-एकटा
अकिंचन समृद्ध चित्तक नाव मे बैसल छी,
झिलहरि खेला रहल छी
( पाँच )
असुरक्षित निरन्तरताक बोली-बानी मे
गीत गबै छी, गबिते जा रहल छी
अनथक अबिते जा रहल छी-
माटि,ज'ल, वायु, आकाश, आगि सँ होइत प्राण मे
पसरि क' सूतल नहि, अहर्निश जागि रहल छी
चित्त कार्पोरेटी निवेश सँ बाँचल अछि ।
रच्छ अछि-
देखी कहिया धरि ई प्रेम !
— गंगेश गुंजन


text:
64 साल के कुमुद जीक दिल के दौरा पड़य सं निधन भेलन्हि. हिनकर फेफड़ा मे इंफेक्शन भ गेल छलन्हि.
शुक्रदिन बेचैनी महसूस भेलाह पर हिनका एम्स मे भर्ती कराएल गेलन्हि. जतए हिनकर निधन भ गेलन्हि.
कहल जा रहल अछि जे कुमुद जी दिल्ली के बिहार निवास आएल छलखिन्ह ओतय हुनकर
तबियत बिगड़ि गेलन्हि.
कुमुद जी मधुबनी जिला के सिंगियोन गांव के रहल वाला छलखिन्ह.
मधुबनी निवासी कुमुद जी पंडौल विधानसभा क्षेत्र सं एमएलए रहि चुकल छलखिन्ह. कुमुद जी दू बेर 1980 आओर 1985 मे पंडौल विधान सभा क्षेत्र सं कांग्रेस के एमएलए चुनल गेल छलखिन्ह.
कुमुदजी जगन्नाथ मिश्र आओर विंदेश्वरी दूबे सरकार मे मंत्री सेहो छलखिन्ह.
कुमुद जी बिहार मे कांग्रेस पार्टी के छात्र संगठन एनएसयूआई के संस्थापक अध्यक्ष छलखिन्ह.
कुमुद जी के संजय गांधी के करीबी मानल जाए छलन्हि.
पंडौल मे जे औद्योगिक क्षेत्र बनल छल ओकरा बनाबए के श्रेय हिनके जाए छनि.
मुख्यमंत्री नीतीश कुमार जी हिनकर निधन पर शोक जतौलखिन्ह. नीतीश जी कहलखिन्ह जे कुमुद जी अंतिम संस्कार राजकीय सम्मान के साथ कएल जाएत. हिनकर अंतिम संस्कार शनि दिन दिल्ली मे होएत.


text:
केंद्रीय मंत्रिमंडल ... कैबिनेट मे कोनो प्रतिनिधि नहि होए के कतेक नुकसान होएत अछि एकरा बिहार सं बेसि कोई नहि समझि सकैत अछि. बिहार सं रेल प्रोजेक्ट के बाहर ल जाए के बात भए रहल छल... मुदा राज्य के नेता सभ के विरोध के बाद ई बात आगां नहि बढ़ल. बिहार सं आर्मी सर्विस कोर के बंगलुरु ल जाए के बात ठंडा नहि भेल छल कि एकटा आओर दफ्तर के बिहार सं बाहर ल जाए के बात शुरू भs गेल अछि. एहि बेर गप भ रहल अछि बिजली के उपकरण बनाबय वाला भारत हैवी इलैक्ट्रिकल लिमिटेड... BHEL के. खबर अछि जे बिहार मे भेल के दफ्तर अछि ओकरा बंगाल ल जाए के कोशिश भs रहल अछि. बिहार के ऊर्जा मंत्री रामाश्रय प्रसाद सिंह जीक कहनाय छनि जे भेल के दफ्तर पश्चिम बंगालके दुर्गापुर ल जाए के कोशिश भs रहल अछि. जखन कि भेल के एकटा दफ्तर कोलकाता मे पहिनहिं सं अछि. सिंहजी के कहनाय छनि जे बिहार एहि तरहक कोनो कोशिश के विरोध करत आओर एकरा नहि जाए देत.
केंद्र सरकार ई सभ करि के कि संदेश देबय चाहैत अछि ? कि केंद्र के नजर मे बिहार के कोनो महत्व नहि अछि? कि देश के राजनीति सिर्फ वोटे के लेल होएत रहत? सिर्फ बंगाल के लाल गढ़ पर... राइटर्स बिल्डिंग पर कब्जा के लेल केंद्र कतेक गिरत. वाम सरकार के हटाबय लेल एकटा बिहारे के बलि चढ़ाएल जाएत ? कि बिहार के विकास के बिना बंगाल के... भारत के नाम रहत ? कि बिहार ओतेक गेल गुजरल अछि जे एकरा संग एतेक भेदभाव के कोशिश भ रहल अछि ? कि केंद्र सरकार तखने चेतय अछि जखन कश्मीर... पंजाब... पूर्वोत्तर जकां हिंसा होई लागैत अछि ? शांति सं बात करय वाला के किएक नहि सुनैत अछि? बिहार के विरोध पर रेल प्रोजेक्ट फिलहाल बाहर नहि गेल... मुदा अहां कतेक बात पर विरोध जतएबय ? कि छोट -छोट बात के लेल सड़क पर निकलय पड़त ? कि बिना हो-हल्ला करने सरकार नहि सुनत.? अहां कि कहैत छी ?


text:
काइलियन एम्बाप्पे
काइलियन एम्बाप्पे(Kylian Sanmi Mbappé Lottin) (फ्रेञ्च उच्चारण: [kiljan (ə)mbape]; जन्म २० दिसम्बर १९९८) एक फ्रान्सेली व्यवसायिक फुटबल खेलाडी छथि । १९ बर्षक उमेरमे हिनका विश्वक उत्कृष्ट युवा फुटबलर घोषणा केलक । साथ हिनका फुटबल जगतक आवेवाला नक्षत्रक रूपमे सेहो चित्रण केने अछि। बोन्डी युथ एकेडेमीमे होएत एम्बाप्पेक चर्चा चुलिएल छल जे कारण फ्रान्सक व्यवसायिक फुटबल क्लब एएस मोनाको हिनका व्यवसायिक फुटबलमे डेब्यु करै निम्ता देल्क । सन् २०१५ मे मोनाकोसँ डेब्यु करै ओ अपन जादुयी खेल प्रशिक्षक, समकक्षी आ दर्शक सबक ध्यान अपनदिश केन्द्रित करै सफल भेल । उत्कृष्ट प्रदर्शनक बल मोनाको सन् २०१६-१७ कऽ लिग-१ उपाधी जितैल सफल भेल । ई उपाधी मोनाको १७ बर्षपछा जितल छल । एक बर्षपछा, फ्रान्सेली क्लब फुटबलक महारथी पेरिस सेन्ट-जर्मेन एम्बाप्पेके अपन क्लबमे भित्रालक । एम्बाप्पेके अपन क्लबमे लायाब पिएसजी १८ करोड युरो खर्च केने छल ।
प्रारम्भिक जीवन[सम्पादन करी]
फ्रान्सक राजधानी शहर पेरिसमे जन्मिएकल एम्बाप्पेका वुवा विलफ्रिड एम्बाप्पे क्यामरूनमे जन्मिएल छथि । ओ फुटबल प्रशिक्षक समेत छथि। तहिना काइलियन एम्बाप्पेकी आमा फेजा लमारी सेहो अफ्रिकी मुलुक अल्जेरियामे जन्मिएल छथि जे पुर्व हेन्डबल खेलाडी छथि। काइलियनक भाई इथान एम्बाप्पे पेरिस सेन्ट-जर्मेनक १२ बर्ष निचाक फुटबल टिमसँ खेलैत् अछि । काइलियनका पिता धर्मपुत्र पालने छल जेकर नाम केम्बो इकोको छी जे एक व्यवसायिक फुटबलर छथि । एम्बाप्पे बाल्यकालमे क्रिस्टियानो रोनाल्डोक तस्विर आ पोस्टरसभ अपन घरके भित्तामे सजावैत छल ।
क्लब जीवन[सम्पादन करी]
प्रारम्भिक करियर[सम्पादन करी]
"उसँग तकनीकी कौशल र भिजन छ जुन अधिकांश केटाकेटीमा हुँदैन । उसको टाउको पछाडी आँखा छ । कहाँ हानेको बल कता जान्छ भनेर उसले पुर्वानुमान लगाउन सक्छ ।”
२०१६–१७ सिजन[सम्पादन करी]
उपाधि तथा सम्मान[सम्पादन करी]
सन्दर्भ सामग्रीसभ[सम्पादन करी]
- ↑ "Number 29 for Kylian Mbappé", PSG.fr, Paris Saint-Germain Football Club, २ सितम्बर २०१७, अन्तिम पहुँच १४ सितम्बर २०१७, "पिएसजीका नयाँ स्ट्राइकर एम्बाप्पेले २९ नम्बर जर्सी लगाउने"


text:
मलमास (Intercalary Month) : किछु जनतब
प्रस्तावना :
विक्रम सम्वत २०७७ सालक आसिन २ गते अधिक मास अथवा मलमास प्रारम्भ भऽ रहल अछि । एकर अर्थ ई भेल जे एहि वर्ष गतेक हिसाबेँ तँ आसिन मास एके बेर हएत, मुदा चान्द्र मासक तिथिक हिसाबेँ आसिन मास दू बेर हएत । जँ मलमास नहि पड़ल रहितए तँ एहि वर्ष शारदीय नवरातिकलेल कलशस्थापन आसिन २ गते होइतए, मुदा से नहि भऽ एहि वर्ष कलशस्थापन कातिक १ गते हएत । एहि ठाम प्रश्न उठैत अछि जे एना किएक होइत अछि ? मलमास किएक पड़ैत अछि ?मलमास नइँ हएत तँ की हएत ? एहन जिज्ञासासभ स्वाभाविक रूपेँ उठैत रहैत अछि । प्रस्तुत आलेखमे एही तथ्यसभकेँ स्पष्ट करबाक किछु प्रयास कएल गेल अछि ।
भूमिका :
विश्वभरि अनेक प्रकारक सम्वत्सर प्रचलनमे अछि,जेना विक्रम सम्वत, शक सम्वत, बँगला सम्वत, इस्लामी हिजरी सम्वत, ईशवी सम्वत आदि । लगभग हरेक सम्वत्सरमे बारहटा मास होइत अछि । मुदा माससभमे दिनक संख्या अलग-अलग होइत अछि । ईसवी सनमे माससभक दिनक संख्या निश्चित अछि । जेना, फरवरी मासमे तीन सालधरि २८ दिन आ प्रत्येक चारिम सालमे २९ दिन होइत अछि । सितम्बर, अप्रिल, जून आ नवम्बरमे ३०-३० दिन होइत अछि आ बाँकी सात महिना ३१-३१ दिनक होइत अछि । विक्रम सम्वतक माससभमे दिनक संख्या २९ सँ ३२ धरि होइत अछि ।
की अछि ई सौर मास आ चान्द्र मास ?
विक्रम सम्वत, हिजरी सम्वत आदिकेँ माननिहारकलेल मास दू प्रकारक होइत अछि :
(१) सौर मास
(२) चान्द्र मास ।
(१) सौर मास : एहि मासक सम्बन्ध सूर्यसँ होइत अछि । पृथ्वीक वार्षिक गति अर्थात परिक्रमण (rotation) क कारणसँ सूर्य विभिन्न राशि दऽ कऽ जाइत प्रतीत होइत अछि । सूर्य एक राशिसँ दोसर राशिधरि जतेक समयावधि व्यतीत करैत अछि, ओहि अवधिकेँ एक सौर मास कहल जाइत अछि । राशिक संख्या बारहटा अछि, तएँ मासक संख्या सेहाे बारह अछि । बैशाखमे मेष संक्रान्ति हाेइत अछि ।एहिना राशिक क्रमानुसार संक्रान्ति होइत जाइत अछि आ चैतमे मीन संक्रान्ति होइत अछि ।
एक राशिसँ दोसर राशिक दूरी एक्के तरहक नइँ अछि, तएँ माससभमे दिनक संख्या अलग-अलग होइत अछि । बारहटा सौर मास अर्थात एक वर्षक मान ३६५ दिन ६ घण्टा ९ मिनट १०.८ सेकेण्डक होइत अछि ।
सामान्यत: ३६५ दिनक एक वर्ष होइत अछि । आ बाँकी रहल लगभग ६ घण्टाक समयावधिकेँ चारि वर्षपर जोड़ि देल जाइत अछि अर्थात ६×४=२४ घण्टा=१ दिन जोड़ि प्रत्येक चारिम वर्षमे वर्षक मान ३६६ दिनक होइत अछि । ईसवी सनमे फरवरी मासमे ई एक दिन जोड़ि देल जाइत अछि । एहि ३६६ दिनक वर्षकेँ अधिक वर्ष (leap year) कहल जाइत अछि ।
(२) चान्द्र मास : एहि मासक सम्बन्ध चन्द्रमासँ होइत अछि । सूर्य आ चन्द्रमा जाहि दिनमे एक्कहि राशिपर रहैत अछि, ओहि दिनकेँ अमावश्या कहल जाइत अछि । अमावश्याक दिन सूर्य आ चन्द्रमाक गति अन्तर शून्य अक्षांश होइत अछि । तहिना जाहि दिनमे सूर्य आ चन्द्रमा सोझी-सोझी अर्थात १८० डिग्रीक अन्तरपर होइत अछि, ओहि दिनकेँ पूर्णिमा कहल जाइत अछि ।
चन्द्रमाक गति सूर्यसँ प्राय: तेरह गुना बेसी अछि । सूर्यमे त’ गति नइँ होइत अछि, मुदा सूर्यक गतिक अर्थ होइछै सूर्यक सोझासँ राशिसभक गुजरबाक गति । जखन सूर्य आ चन्द्रमाक गतिमे १२ डिग्रीक अन्तर भऽ जाइत अछि, तँ एकटा तिथि बनैत अछि । एहि तरहेँ ३६० डिग्रीक आकाश-मण्डलमे ३६०÷१२ = ३० टा तिथि निर्माण होइत अछि । तएँ चान्द्रमासमे ३० टा तिथि होइत अछि ।
चान्द्र मासक प्रकार :
चान्द्र मास दू प्रकारक होइत अछि :
(क) अमान्त मास : ई मास शुक्ल पक्षक प्रतिपदासँ अमावश्याधरि ३० तिथिक होइत अछि । हिन्दू परम्परामे चान्द्र मासक प्रारम्भ शुक्ल प्रतिपदासँ कृष्ण प्रतिपदाधरि होइत अछि । इएह कारण अछि जे पञ्चाङ्गसभमे शुक्ल पक्षक प्रतिपदाकलेल १, पूर्णिमाकलेल १५ आ कृष्ण पक्षक अन्तिम तिथि अमावश्याकलेल ३० अङ्क अंकित रहैत अछि । अमावश्यामे अन्त होएबाक कारणेँ एहि प्रकारक मासकेँ अमान्त मास कहल जाइत अछि । मिथिलामे अमान्त मासक मान्यता मलमास अारम्भ करबाक समय अादि विशेष परिस्थितिमे हाेइत अछि ।
(ख) पूर्णिमान्त मास : सामान्यत: शुक्ल पक्षसँ पक्षक आरम्भ होइतो व्यवहारमे मासक आरम्भ कृष्ण पक्षसँ कएल जाइत अछि । अर्थात कृष्ण पक्षक प्रतिपदासँ चान्द्र मासक आरम्भ आ शुक्ल पक्षक अन्तिम दिन, पूर्णिमाक दिन मासक अन्त होइत अछि । पूर्णिमाक दिन अन्त होएबाक कारणेँ एहि तरहक मासकेँ पूर्णिमान्त मास कहल जाइत अछि । मिथिला क्षेत्रमे सामान्यतः पूर्णिमान्त मासक व्यवहार अछि ।
की अछि अधिक मास अथवा मलमास नामक औचित्य ?
चान्द्र मास २९ दिन ३१ घटी ५० पल ७ विपल ३० प्रतिपलक होइत अछि । एहि काल गणनाक आधारपर एकटा चान्द्रवर्ष ३५४ / ३५५ दिनक हाेइत अछि । एहि प्रकारेँ सौरवर्षमे रहल ३६५ / ३६६ दिनसँ चान्द्रवर्षक दिन संख्या लगभग ११ दिन कम भऽ जाइत अछि ।
एहिसँ समस्या ई होइत अछि जे प्रत्येक वर्ष सौरवर्ष आ चान्द्रवर्षमे होइत गेल लगभग ११-११ दिनक अन्तरसँ मासक नाममे आ सबसँ बेसी तऽ चान्द्र मासक मोताबिक होइत पावनि-तिहारक समयमे अन्तर होइत जाइत अछि । तएँ चान्द्र मासक हिसाबेँ अन्तर भेल ११ दिनकेँ प्रत्येक दू वर्षक बाद तेसर वर्षमे जोड़िक’ १ टा मास दोहरा देल जाइत अछि । एहि दोहराएल गेल मासकेँ अधिक मास कहल जाइत अछि । दू वर्षक शेष (मल) क रूपमे रहल ई मास मलमास सेहो कहाइत अछि ।
कहिआ होइत अछि मलमास ?
उपर देल गेल तथ्यसँ स्पष्ट भऽ गेल हएत जे प्रत्येक तेसर वर्षमे अधिक मास होइत अछि । सामान्यतः मलमास ३२ मास १६ दिनक बाद आबैत अछि । विक्रम सम्वत २०७१ मे भादबमे , २०७३ मे अषाढमे आ २०७५ मे जेठमे मलमास भेल छल अा ई माससभ दू- दू बेर भेल छल । एहि वर्ष २०७७ मे आसिनमे मलमास अछि आ २०७९ मे चैतमे मलमास हएत । मलमास अर्थात अधिकमास कोन मासमे हएत अर्थात कोन चान्द्र मास दू बेर आएत, ताहि सम्बन्धमे सामान्य गणित ई अछि जे जाहि चान्द्र मासमे सूर्यक संक्रान्ति नहि होइत अछि से अधिक मास भऽ जाइत अछि । ई गप पहिनहुँ स्पष्ट भऽ चुकल अछि जे जाहि राशिपर सूर्य सोझा-सोझी आबि जाइत अछि, ओहि राशिक संक्रान्ति होइत अछि । एहि तरहेँ जाहि चान्द्र मासक शुक्ल प्रतिपदा (१ अंकित तिथि) आ कृष्ण प्रतिपदा (३० अंकित तिथि) क मध्यमे सूर्य-संक्रान्ति नहि होइत अछि, ओ मास मलमास होइत अछि । एहि वर्षक आसिन शुक्ल प्रतिपदा संक्रान्तिक बाद २ गते आएल अछि आ तकर बादक अमावश्या संक्रान्तिसँ पहिनहि अासिन ३० गते अछि, तएँ आसिन मासकेँ मलमास मानल गेल अछि । अधिक मास अथवा मलमासकेँ बोलचालमे मलेमास सेहो कहल जाइछै ।
एहि ठाम ईहो जानि लेनाइ आवश्यक होइछ जे जाहि चान्द्रमासक दूनू पक्षमे सूर्य संक्रान्ति होइत अछि, तकरा क्षयमास कहल जाइछ, अर्थात ओहन अवस्थामे एकटा मास हेबे नइँ करैत अछि । मुदा जाहि वर्षमे क्षयमास पड़ैत अछि, ओहि वर्षमे दूटा अधिकमास होइत अछि । ज्योतिष विज्ञान अनुसार जहिआ कहिओ (लगभग १४१ वर्षक बाद) क्षयमास होइछै, ओ तीनटा मासमेसँ एकटा होइत अछि : कातिक / अगहन / पूस । ई तीनटा मास कहिओ अधिक मास अर्थात मलमास नइँ होइत अछि । बाँकी नओटा मासमेसँ उपर्युक्त गणनानुसार अधिक मास होइत अछि ।
मलमास नइँ हएत तऽ की हएत ?
सौर मास आ चान्द्र मासक समयान्तरक मिलानी अथवा सामञ्जस्य करबाकलेल अधिक मास करबाक बिधान अछि । हिन्दू परम्परामे अधिकांश पावनि-तिहार चान्द्रमासक आधारमे होइत अछि । उदाहरणत: छठि पर्व कातिक शुक्ल षष्ठीक दिन आ दिपावली कातिक कृष्ण अमावश्याक साँझमे होइत अछि । चान्द्रमास आ सौरमासमे दिनक संख्यामे अन्तर होएबाक कारणेँ सौरमासक हिसाबेँ प्रत्येक वर्ष पावनि-तिहार ११-११ दिन पाछाँ (backwards) घुसकैत जाइत अछि । जँ प्रत्येक तेसर वर्ष अधिकमास नहि होए तऽ १० वर्षक बाद, विक्रम सम्वत २०८७ मे,छठि बैशाखमे हएत, जे उचित नइँ हएत । तएँ हिन्दू परम्परामे अधिकमासक व्यवस्था अछि, जाहिसँ पावनि-तिहार आ मासक नाममे सेहो समानता रहओ । इसलामी हिजरी सम्वत सेहो चान्द्रमासक अनुसार चलैत अछि आ पहिल महिना मुहर्रमसँ शुरुह होइत बारहम महिना जिलहिज धरि ३५४ / ३५५ दिनक वर्ष होइत अछि अर्थात सौरमाससँ ११ दिन कम । हिजरी सम्वतमे अधिकमासक व्यवस्था नइँ अछि, तएँ इसलाम धर्मक पावनिसभ प्रत्येक वर्ष ११-११ दिन पाछाँ घुसकैत रहैत अछि । एही कारणेँ एहि सम्वतक नओम मास,रमजान, प्रत्येक वर्ष पाछाँ घुसकैत-घुसकैत लगभग तीन वर्षक बाद एक मास पाछाँ भऽ जाइत अछि ।
एहिसँ स्पष्ट होइछै जे मलमास चान्द्रमासेटामे होइत अछि, सौरमासमे नइँ ।
मलमासमे की-की नइँ करबाक चाही ?
चान्द्रमासमे होइत आएल पावनि-तिहार अधिक मास अथवा मलमासमे नइँ आयोजित होइत अछि । मुदा सौरमासमे आयोजित कार्यसभ मलमासोमे होइत अछि । ई मास पूजा, भक्ति, आराधना, तप, जप, योग, ध्यान आदिकलेल सबसँ अधिक महत्वपूर्ण मानल जाइत अछि । काेनाे अान देवी-देवताक पूजापाठ एहि मासमे नइँ हाेइत अछि अा कहल जाइत अछि जे एहि मासक सम्पूर्ण स्वामित्व भगवान विष्णु अर्थात पुरुषाेत्तम लैत छथि । तएँ मलमासकेँ पुरुषोत्तम मास सेहो कहल जाइत अछि । ई मास भगवानक आराधना आ भक्तिक मास रहैत अछि । एहि मासमे भगवान विष्णुक उपासना कएल जाइत अछि । ई मास उपवास, पूजा पाठ, यज्ञ, हवन, श्रीमद्भागवत पुराण, श्री विष्णु पुराण आदिक मनन विशेष रूपसँ फलदायी मानल जाइत अछि । अधिकमासक अधिष्ठाता भगवान विष्णु छथि । तएँ पूरे समय भगवान विष्णुक मंत्रसभक जाप विशेष लाभकारी होइत अछि । नित्य सन्ध्या बन्दन, नैमेत्तिक कर्मसभ, तीर्थस्नान, जातकर्म संस्कार आदि कर्म मलमासोमे कएले जाइत रहैत अछि । मलमासमे बिहारक राजगृह अथवा राजगिरक तीर्थयात्रा कएल जाइत अछि ।
मुदा तिलक, मुण्डन, उपनयन, विवाह ,वेदारंभ, समावर्तन, गृह निर्माण, गृहप्रवेश, पोखरि खुनेनाइ, मन्दिर निर्माणारम्भ, प्राण प्रतिष्ठा आदि कार्य मलमासमे त्याज्य होइत अछि ।
अन्तमे, ई बुझि लेनाइ आवश्यक अछि जे सौर मासकलेल मलमास नइँ होइत अछि । चान्द्र मासेटाक हिसाबेँ मलमास होइत अछि, दूनू प्रकारक वर्षक समायाेजनकलेल ।
लेखक देवेन्द्र मिश्र
पूर्व अध्यक्ष : – मैथिली साहित्य परिषद, राजविराज
-मिथिला साहित्य कला प्रतिष्ठान नेपाल, राजविराज
सह-सम्पादक : मिथिला साप्ताहिक पत्रिका
सेवा निवृत्त : माध्यमिक शिक्षक आ भाषा प्रशिक्षक
पुस्तक : बगियाक गाछ, मैथिली सामान्य ज्ञान , श्रीमद्भगवद्गीता मैथिली पद्यानुवाद, मैथिली मनोहर पोथी आदि पुस्तकक रचयिता ।